GITUGAHAN GIKAN SA KAHITAS-AN S E M I N A R S A P A G P A N G A N D A M A L A N G S A T E M P L O M A N W A L S A M A G T U T U D L O
GITUGAHAN GIKAN SA KAHITAS-AN S E M I N A R S A P A G P A N G A N D A M A L A N G S A T E M P L O M A N W A L S A M A G T U T U D L O Gimantala sa Ang Simbahan ni Jesukristo sa mga Santos sa Ulahing mga Adlaw Dakbayan sa Salt Lake, Utah Giusab 2003
© 2003 sa Intellectual Reserve, Inc. Ang tanang mga katungod gigahin. Ikaduhang Edisyon 2003 Giimprinta sa Tinipong Bansa sa Amerika Pagtugot sa Iningles: 03/03 Pagtugot sa Paghubad: 03/03 Hubad sa Endowed from on High: Temple Preparation Seminar Cebuano
MGA SULOD Pasiuna 1. Ang Templo Nagtudlo Mahitungod sa Dakong Plano sa Kaluwasan 2. Kinahanglan Takus Kita nga Mosulod sa Templo 3. Ang Buhat sa Templo Makahatag og Dagkong mga Panalangin sa Atong mga Kinabuhi 4. Pagdawat sa mga Ordinansa ug sa mga Pakigsaad sa Templo 5. Magkat-on gikan sa Ginoo pinaagi sa mga Simbolo 6. Pagpangandam sa Pagsulod sa Balaan nga Templo 7. Pagpadayon sa Pagtagamtam sa mga Panalangin sa Pagsulod sa Templo 39 7. Pagpadayon sa Pagtagamtam sa mga Panalangin sa Pagsulod sa Templo 39 iv 1 7 15 20 26 iii
iv PASIUNA KATUYOAN Kini nga kurso sa panudlo gimugna aron sa pagtabang sa mga mi- yembro sa Ang Simbahan ni Jesukristo sa mga Santos sa Ulahing mga Adlaw nga makaandam sa pagtambong sa templo. Ang mga miyembro nga nakaadto na sa templo mahimong mokuha usab sa klase aron makat-on og dugang kabahin sa templo. MGA PARTISIPANTE Ang mga partisipante niini nga kurso kinahanglan nga magtinguha sa pag-adto sa templo ug mamahimong takus nga makaangkon og rekomend sa templo. Kon wala pa sila makadawat og rekomend, kinahanglan silang mangandam aron makadawat na niini. Kon ang mga partisipante wala pa makasulod og klase sa Sunday School nga naghisgut sa manwal nga Mga Baruganan sa Ebanghelyo, girekomendar, apan wala kinahanglana, nga motambong una sila niana sa dili pa mokuha niini nga kurso. Sa dili pa mokuha niini nga kurso, kinahanglan aduna gayud silay igong pagsabot sa mga sukaranan nga mga doktrina ug mga baruganan sa ebanghelyo ug adunay kinaiya nga andam nga mosunod sa mga kasugoan sa Dios, sama sa balaod sa kaputli, pagbalaan sa adlawng Igpapahulay, sa Pulong sa Kaalam, ug sa balaod sa ikapulo. Ang katakus ug ang pag- paningkamot alang sa personal nga pagkamatarung mahinungdanon alang sa pag-apil sa mga ordinansa sa templo. Ubos sa direksyon sa bishop o branch president, ang konseho sa ward o sa branch mahimong maghisgut og mga pamaagi sa paggamit niini nga kurso isip kabahin sa ilang mga paningkamot sa paglig-on sa mga pamilya ug sa pagtabang sa mga lalaki nga maandam sa pagda- wat sa Melchizedek Priesthood. Ang matag partisipante kinahanglan nga makadawat og personal nga imbitasyon sa pagtambong sa klase gikan sa bishop o sa laing Melchizedek Priesthood nga lider sa ward o sa branch. ORAS UG DAPIT Ang mga klase alang niini nga kurso mahimong magkalahi sa gidak- on, apan kasagaran kinahanglan ipabilin nga gamay ra. Ang mga klase mahimong itudlo diha sa balay-tigumanan o sa usa ka panimalay sa miyembro. Ang dapit, oras, ug kapila itudlo ang panudlo kinahanglan konbinyente alang sa mga partisipante ug sa tigtudlo.
Ang materyal gibahin sa pito ka mga leksyon. Hinoon, ang mga tig- tudlo kinahanglan mogahin og ingon ka daghang oras nga gikina- hanglan sa mga miyembro sa klase sa matag leksyon. Mahimong magkinahanglan og sobra sa usa ka klase ang igahin alang sa matag leksyon. MGA MATERYAL SA KLASE Ang matag miyembro sa klase kinahanglan nga adunay magamit nga mga kasulatan sulod sa klase. Ang matag tawo kinahanglan usab nga adunay magamit nga kopya sa gamay nga basahon sa Pagpangandam sa Pagsulod sa Balaan nga Templo (36793), nga mao ang dugang nga basahonon alang sa mga estudyante alang niini nga kurso. Kanunay kini nga kutloon sa tibuok leksyon, ug ang mga miyembro sa klase kinahanglan nga hangyoon sa pagbasa niini panahon sa mga semana nga ang kurso gitudlo. MGA TIGTUDLO Mga indibidwal o mga magtiayon mahimong maoy motudlo niini nga kurso. Ang mga tigtudlo kinahanglan adunay lig-on nga pagpamatuod sa ebanghelyo ug sensitibo sa mga pag-aghat sa Espiritu. Sila kina- hanglan mga endowed nga mga miyembro nga adunay balido nga mga rekomend sa templo ug kinsa nakasabot sa kamahinungdanon ug kasagrado sa unsay mahitabo sulod sa templo. Kon mahimo, ang mga tigtudlo kinahanglan mouban sa mga partisi- pante ngadto sa templo inig dawat sa mga partisipante sa ilang mga ordinansa sa templo. MGA SUGYOT ALANG SA TIGTUDLO Sa dili pa ang mga miyembro sa Simbahan mosulod sa templo, kina- hanglan silang andam sa esprituhanong paagi. Agig bahin niini nga pagpangandam, kinahanglan silang adunay igong pagsabot sa mga doktrina bahin sa plano sa kaluwasan ug sa buhat sa templo. Anaa nimo ang pribilihiyo sa pagtabang sa ubang mga miyembro sa Simbahan nga makapangandam sa usa sa pinaka sagrado nga mga kasinatian sa ilang mga kinabuhi. Himoa ang imong kaugalingon nga sensitibo sa mga pag-aghat sa Espiritu aron ikaw makapresentar sa materyal sa leksyon sa pinakamaayong paagi alang sa mga partisipan- te. Hinumdumi ang tambag sa Ginoo: "Ang Espiritu ihatag nganha kaninyo pinaagi sa pag-ampo diha sa hugot nga pagtuo; ug kon ka- mo dili makadawat sa Espiritu kamo dili motudlo" (D&P 42:14). Basaha kini nga manwal sugod sa sinugdanan ngadto sa katapusan sa dili pa ang unang leksyon aron imong masabtan sa unsang paagi ang materyal magkatakdo sa usag usa. Pangandam og sayo alang sa kada leksyon aron imong masabtan ang mga ideya ug makatudlo ikaw niini PASIUNA v
PASIUNA vi og maayo. Samtang ikaw magtudlo sa mga leksyon, siguroha nga ang mga partisipante nakasabot gayud sa mga ideya sa dili pa ikaw mopa- dayon. Ayaw dali-dalia ang mga leksyon. Pagmapasensyahon ug tugu- ti ang mga partisipante nga makapanghinuktok sa mga mensahe ug makapadayag sa ilang hunahuna bahin niini. Sa dili pa ang matag leksyon ug bisan kanus-a atol sa mga leksyon, paghatag og mga kahigayunan alang sa mga miyembro sa klase sa pagpangutana ug sa paghisgut og mga ideya. Tabangi sila sa paggamit sa mga baruganan nga ilang makat-onan diha sa ilang mga kinabuhi. Tubaga ang mga pangutana pinaagi sa paggamit sa mga kasulatan, sa mga pagtulun-an sa mga propeta sa ulahing mga adlaw, ug sa giya sa Espiritu sa Ginoo. Sa tibuok dagan niini nga kurso, hinumdumi ang kasagrado sa mga ordinansa sa templo. Sumala sa gipasabot sa mosunod nga pamahayag, ang ubang mga aspeto sa buhat sa templo dili pagahisgutan gawas sa templo: "Dili kita maghisgut sa mga ordinansa sa templo gawas sa templo. Dili maoy intensyon nga ang kahibalo mahitungod niini nga mga seremonyas sa templo pagalimitahan lamang ngadto sa pipila ka mga pinili nga mga tawo kinsa maobligar sa pagsiguro nga dili kini mahi- baloan sa uban. Sa pagkatinuod, sukwahi hinuon niana. Uban sa da- kong paningkamot kami nag-awhag sa matag tawo nga makasarang ug makapangandam alang sa kasinatian sa templo.... "Ang mga ordinansa ug mga seremonyas sa templo simple lang. Maanindot kini. Sagrado kini. Gihimo kini nga konpidensyal kay basin og mahatag kini ngadto sa mga tawo nga dili pa andam" (Pagpangandam sa Pagsulod sa Balaan nga Templo, 2). Paninguhaa nga malig-on ang imong kaugalingong pagpamatuod mahitungod sa templo, ug pamatuod kanunay sa imong klase kaba- hin sa katinuod sa mga baruganan nga imong itudlo. Paghatag usab og mga kahigayunan alang sa mga miyembro sa klase sa pagpadayag sa ilang mga pagpamatuod kon angayan. Hinumdumi kanunay ang dakong importansya sa buhat sa templo. Si Elder Boyd K. Packer miingon: "Ang mga ordinansa ug mga pakig- saad mamahimo natong kalig-unan aron makasulod ngadto sa Iyang presinsya. Ang pagdawat niini sa takus nga paagi mao ang pangan- doy sa tibuok kinabuhi sa tawo; ang pagkupot niini pagkahuman mao ang hagit sa pagkamortal" (sa Conference Report, Abr. 1987, 27; o sa Ensign, Mayo 1987, 24).
1 "Ug ang kinabuhing dayon mao kini, ang ilang pagpakaila kanimo nga mao ang bug- tong tinuod nga Dios, ug kang Jesu-Cristo, nga imong gipadala" (Juan 17:3). ANG TEMPLO NAGTUDLO MAHITUNGOD SA DAKONG PLANO SA KALUWASAN TUMONG Aron tabangan ang mga miyembro sa klase nga makasabot nga ang plano sa kaluwasan gitudlo sulod sa templo. PAGPANGANDAM 1. Sa dili pa magsugod ang klase, pagdrowing og dili kompleto nga diagram sa plano sa kaluwasan diha sa pisara o sa poster (tan-awa sa pahina 3). (Mahimong buot sab ka nga mohimo og susama nga dili kompleto nga diagram nganha sa papel aron kompletohon sa matag miyembro sa klase panahon sa panaghisgut-hisgot sa klase.) 2. Siguroha nga ang matag miyembro sa klase adunay magamit nga kopya sa mga kasulatan. Paghatag usab og kopya sa gamay nga basahon nga Pagpangandam sa Pagsulod sa Balaan nga Templo alang sa matag miyembro sa klase. Kinahanglan orderon ning daan isip kabahin sa mga materyal sa klase. 3. Mahimong mag-asayn ka og pipila ka mga miyembro sa klase aron motabang nimo sa ikaduhang seksyon sa leksyon. Mahimong ihatag nimo ang mga pakisayran nga mga kasulatan nga gihisgutan ubos sa matag bahin sa plano sa kaluwasan (ang kinabuhi sa wala pa dinhi sa yuta, ang Pagkapukan, ugbp.) ngadto sa usa ka miyembro ug hangyoa siya sa pagtambong sa klase nga andam sa paghatag og lakbit-saysay sa unsay gitudlo niini nga mga kasulatan kabahin sa plano sa kaluwasan. 4. Kon adunay Phase 1 Video (5x779_853), mahimo kang mopasalida sa "Ang Pagpangita sa Tawo sa Kalipay," usa ka yugto nga molung- tad og 13 minutos. PAGPRESENTAR SA LEKSYON ANG TEMPLO USA KA ESPIRITUHANONG ESKWELAHAN Pagdapit og tawo sa paghatag sa pangbukas nga pag-ampo. Ipasabut nga ang mga kasulatan gamiton sa kada leksyon. Awhaga ang mga miyembro sa klase sa pagdala sa ilang mga kasulatan kada klase. 1
LEKSYON 1 "Kita mosulay kanila dinhi, aron pagsuta kon sila mobuhat ba sa tanan nga mga butang bisan unsa ang isugo sa Ginoo nga ilang Dios ngadto kanila" (Abraham 3:25). 2 Panghatag og kopya sa Pagpangandam sa Pagsulod sa Balaan nga Templo ngadto sa matag miyembro sa klase. Ipasabut nga kini mao ang dugang basahon sa estudyante alang sa kurso. Ang materyal gikan sa gamay nga basahon pagahisgutan sa tibuok leksyon, ug ang matag miyembro sa klase kinahanglan mobasa sa gamay nga basahon sulod sa mga semana nga ang kurso gitudlo. Sugdi ang leksyon pinaagi sa pagpasabot nga ang templo usa ka espi- rituhanong eskwelahan nga motabang kanato aron madugangan ang kahibalo kabahin sa katuyoan sa kinabuhi ug sa plano sa kaluwasan. Ipabasa sa mga miyembro sa klase ang mosunod nga mga kinutlo, nga nagpatin-aw sa pipila sa unsay atong makat-onan sulod sa templo: Si Presidente Gordon B. Hinckley nag-ingon nga ang templo "ma- mahimong usa ka eskwelahan sa panudlo sa pinakanindot ug sagra- do nga mga butang sa Dios. Dinhi gihan-ay nato ang plano sa usa ka mahigugmaong Amahan sa ngalan sa Iyang mga anak sa tanang mga henerasyon. Dinhi atong malarawan sa atong atubangan ang espirituhanong panaw sa mahangturong biyahe sa tawo gikan sa ki- nabuhi sa wala pa dinhi sa yuta hangtud sa kinabuhi pagkahuman dinhi. Mga mahinungdanong sukaranan ug pinakapunoan nga mga kamatuoran gitudlo sa klaro ug simple kaayo nga paagi nga daling masabut sa tanan nga makadungog" (The Salt Lake Temple," Ensign, Mar. 1993, 5-6). Si Presidente Brigham Young nagtudlo nga ang mga ordinansa sa templo nga gitawag og endowment naghatag kanato og mga panud- lo nga gikinahanglan alang sa kinabuhing dayon: "Ang inyong endowment mao, ang pagdawat sa tanan nga mga ordinansa sulod sa balay sa Ginoo, nga gikinahanglan ninyo, human kamo mobiya niining kinabuhia, aron kamo makalakaw balik ngadto sa presinsya sa Amahan" (Discourses of Brigham Young, pinili ni John A. Widtsoe [1954], 416).] Ipabasa sa mga miyembro sa klase ang Juan 17:3. Unsa may gitudlo niini nga kasulatan mahitungod sa pinakaimpor- tante nga kahibalo nga atong maangkon? Ipasabut nga sa sulod sa templo, makakat-on kita og dugang mahi- tungod sa Langitnong Amahan ug ni Jesukristo, ug mahimong mas masuod Kanila. Makat-on kita mahitungod sa Ilang plano alang kanato, nga mabasa diha sa mga kasulatan ubos sa nagkalainlaing ulohan, sama sa plano sa pagtubos o sa plano sa kaluwasan. Unsa may nakatabang ninyo sa pagkat-on mahitungod sa plano sa kaluwasan hangtud niining puntoha sa inyong kinabuhi? Sa unsang paagi nga ang inyong nakat-onan mahitungod sa plano sa kaluwasan nakahatag og panalangin sa inyong mga kinabuhi?
ANG TEMPLO NAGTUDLO MAHITUNGOD SA DAKONG PLANO SA KALUWASAN SULOD SA TEMPLO KITA PAGATUDLOAN SA PLANO SA KALUWASAN Ipasabut nga isip kabahin sa endowment sa templo, gitudlo ang plano sa kaluwasan. Kini nga sekyon sa leksyon makatabang sa mga miyembro sa klase nga maandam sa pagsabut niini nga mga panudlo sulod sa templo. Tan-aw ngadto sa wala makompleto nga drowing sa pisara ug rebyu- ha ang mosunod nga impormasyon, ginamit ang mga kasulatan aron makatabang sa mga sakop sa klase sa pagsabut sa mga ideya. Samtang maghisgut sa mga kasulatan, isulat kini sa tukma nga mga linya nga anaa sa tsart (tan-awa ang kompleto nga tsart sa pahina 5). Kon ang mga sakop sa klase adunay ilang kaugalingong mga kopya sa tsart, ipabutang nila sa tsart ang pakisayran nga mga kasulatan. Kon aduna kay gi-asayn nga mga miyembro sa klase nga motabang nimo, hangyoa sila sa pagpresentar sa ilang mga impormasyon mahi- tungod sa plano sa kaluwasan. Ipasabut nga kini nga panaghisgut- hisgot ipunting sa mosunod nga mga pangutana: Diin man kita gikan? Nganong ania man kita sa kalibutan? Asa man kita padulong human niining kinabuhia? KINABUHI SA WALA PA DINHI SA YUTA MGA GINGHARIAN SA HIMAYA ANG PAGKAPUKAN GIKAN SA PAGKAMATAY NGADTO SA PAGKABANHAW MORTAL NGA KINABUHI Kinabuhi sa wala pa dinhi sa Yuta 1. Kita espiritu nga mga anak sa Dios, ang atong Langitnong Amahan, ug kita nagpuyo uban kaniya sa wala pa moanhi sa yuta (tan-awa sa Mga Taga-Roma 8:16-17). 2. Ang Langitnong Amahan nagtawag og dakong tigum didto sa langit (tan-awa sa Abraham 3:22-23). Iyang gipakita ang usa ka plano alang sa atong mahangturon nga pag-uswag ug kalipay, nga mao ang gitawag nga plano sa kaluwasan. Atong gipili ang pagsunod sa Iyang plano. 3. Duyog sa maong plano, si Jesukristo, ang Unang Natawo nga Anak sa Langitnong Amahan, mibulontaryo nga maoy mahimong Manluluwas (tan-awa sa Moises 4:2; Abraham 3:27) 3
LEKSYON 1 4 4. Si Lucifer, laing anak sa Dios, nakigbatok sa plano sa Langitnong Amahan ug "nagtinguha sa paglaglag sa kabubut-on sa tawo." Siya ug ang iyang mga sumusunod gipalayas gikan sa langit ug gihika- wan sa kahigayunan nga makaangkon og pisikal nga lawas ug sa ka- sinatian sa pagkamortal. Latas sa mga katuigan, si Satanas, nga mao na karon ang ngalan ni Lucifer, naningkamot aron nga ang tanang tawo mahimong miserable sama kaniya pinaagi sa pagtintal kanila sa pagkadautan (tan-awa sa Moises 4:1, 3-4; 2 Nephi 2:17-18). Ang Pagkapukan 1. Si Adan ug si Eba gipili nga maoy unang mga anak sa Langitnong Amahan nga ipadala sa yuta ug gibutang didto sa Tanaman sa Eden. Niadtong higayona, ang ilang mga lawas dili pa mortal (tan-awa sa Moises 3:7-8, 21-23). 2. Gipili nila ni Adan ug ni Eba ang pagkaon sa prutas nga dili ipaka- on sa Dios. Agig sangputanan, gipahimulag sila gikan sa presinsya sa Dios. Kini nga pagkahimulag mao ang gitawag nga espiritwal nga kamatayon. Nahimo silang mga mortal, nga nagpasabut nga ang ilang pisikal nga mga lawas mosangput sa kamatayon. Sila usab mahimo nang manganak. Kini nga kausaban ngadto sa mor- tal nga kahimtang mao ang gitawag nga Pagkapukan (tan-awa sa 2 Nephi 2:19-25; D&P 29:40-41). Mortal nga Kinabuhi 1. Kadtong tanan nga mipili nang daan sa pagsunod sa plano sa Langitnong Amahan didto pa gani sa kinabuhi sa wala pa dinhi sa yuta makaangkon og pisikal nga lawas pinaagi sa pagkahimugso dinhi sa yuta. Panahon sa atong mortal nga kinabuhi, kita pagasu- layan kon andam ba kita nga magpakabuhi pinaagi sa pagtuo ug magsunod sa mga kasugoan sa Langitnong Amahan bisan kon kita halayo na sa Iyang pisikal nga presinsya (tan-awa sa Alma 34:32; Abraham 3:24-26). 2. Sa kahimtang nga mortal, ang matag tawo may kagawasan sa pagpili kon siya mosunod ba sa Dios o mosunod ni Satanas (tan-awa sa 2 Nephi 2:27). Ang Kamatayon ug ang Pagkabanhaw 1. Sa panahon nga kita mamatay, ang atong espiritu moadto sa kali- butan sa mga espiritu, ug ang atong mga lawas magpabilin sa yuta. Kini nga panahon sa panagbulag magpadayon hangtud sa pana- hon sa pagkabanhaw. Ang espiritu sa mga matarung dawaton ngadto sa kahimtang sa kalinaw ug kalipay, nga mao ang gitawag nga paraiso. Ang espiritu sa mga dautan ibutang sa kahimtang sa
"Kami nagtuo nga pinaagi sa Pag-ula ni Jesukristo, ang tanan nga mga katawhan mahimo nga maluwas, pinaagi sa pagsun- od sa mga balaod ug mga ordinansa sa Ebanghelyo" (Mga Artikulo sa Hugot nga Pagtuo 1:3). ANG TEMPLO NAGTUDLO MAHITUNGOD SA DAKONG PLANO SA KALUWASAN kangitngit, nga usahay gitawag kini og bilanggoan (tan-awa sa Alma 40:9-14; tan-awa usab sa 1 Pedro 3:19). 2. Ang Pag-ula ug ang Pagkabanhaw ni Jesukristo naghatag og paagi aron nga ang katawhan makabuntog sa pisikal nga kamatayon pinaagi sa pagkabanhaw. Ang pagkabanhaw nagpasabut nga ang atong mga espiritu ug ang nahingpit nga mga lawas mahiusa hangtud sa kahangturan (tan-awa sa 1 Mga Taga-Corinto 15:22; 2 Nephi 9:10-13; Alma 11:42-44). 3. Ang Pag-ula ni Jesukristo naghatag usab ug paagi aron kita mapa- saylo ug malimpyohan gikan sa sala aron makapuyo kita pag-usab sa presinsya sa Dios. Ang Manluluwas nag-antus alang sa mga sala sa tanang katawhan didto sa Tanaman sa Getsemani ug didto sa krus. Isip sangputanan sa Iyang Pag-ula, kita mahimong maghi- nulsol sa atong mga sala. Samtang kita magsunod sa ebanghelyo, mamahimo kitang angayan nga modawat sa gasa sa kinabuhing dayon ug mamahimong sama Kaniya (tan-awa sa Mosiah 3:5-12). Mga Gingharian sa Himaya Panahon sa pagkabanhaw, ang matag tawo ipahimutang sa usa ka gingharian sa himaya diin angay siya nga ibutang. Kadtong mga ma- tarung makapanunud sa mas dako nga kalipay ug mga panalangin kay sa niadtong wala magsunod sa mga kasugoan sa Dios (tan-awa sa 1 Mga Taga-Corinto 15:35, 40-42). 1. Ang telestial nga himaya gitagana alang niadtong wala modawat sa ebanghelyo ni Jesukristo o sa pagpamatuod mahitungod ni Jesus o sa mga propeta sa Dios, ug kinsa nagpuyo og kinabuhi nga puno sa sala (tan-awa sa D&P 76:81-88, 98-103). 2. Ang terrestrial nga himaya gitagana alang sa halangdong mga tawo sa kalibutan kinsa nabutaan ug alang niadtong wala mobarug nga lig-on sa pagpamatuod ni Jesukristo (tan-awa sa D&P 76:71-79). 3. Ang celestial nga himaya gitagana alang niadtong nagsunod sa mga kasugoan ug nakadawat sa mga ordinansa, nakabuntog sa tanang butang pinaagi sa pagtuo ni Jesukristo, ug nakabaton og putli nga kasingkasing (tan-awa sa D&P 76:50-70). Hangyoa ang mga miyembro sa klase sa pagtubag sa mosunod nga mga pangutana: Unsa may inyong nakat-onan bahin sa plano sa kaluwasan nga wala ninyo mahibaloi kaniadto? Unsay may inyong bation sa panahon nga maghunahuna mo mahi- tungod sa gimbuhaton ni Jesukristo niining mahinungdanong plano? 5
LEKSYON 1 6 Unsaon man nato pagpakita sa Langitnong Amahan ug ni Jesukristo nga kita mapasalamaton sa Ilang Plano? Aron sa paghatag og dakong gibug-aton sa Pag-ula sa Manluluwas diha sa plano sa kaluwasan, isulat ang ikatulo nga artikulo sa hugot nga pagtuo ubos sa nakompleto nga tsart sama sa gipakita. PANAPOS Ipasabut pag-ayo nga ang templo makahatag kanato og kahibalo ma- hitungod niini nga plano, kahibalo nga makahatag og dagko nga mga panalangin sa atong mga kinabuhi. Ihatag ang imong pagpamatuod mahitungod sa mga panalangin nga imong nadawat tungod kay ikaw nakasabut sa plano sa kaluwasan ug nagsunod sa mga baruganan sa ebanghelyo. Mahimo nimong tapuson pinaagi sa pagpasundayag sa "Ang Pagpangita sa Tawo sa Kalipay." Pagdapit og tawo sa paghatag sa panapos nga pag-ampo. KINABUHI SA WALA PA DINHI SA YUTA MGA GINGHARIAN SA HIMAYA Mga Taga-Roma 8:16-17 Abraham 3:22-23, 27 Moises 4:1-4 2 Nephi 2:17-18 ANG PAGKAPUKAN Moises 3:7-8, 21-23 2 Nephi 2:19-25 D&P 29:40-41 MORTAL NGA KINABUHI GIKAN SA PAGKAMATAY NGADTO SA PAGKABANHAW Alma 40:9-14 1 Pedro 3:19 1 Mga Taga-Corinto 1 Mga Taga-Corinto 15:35, 40-42 D&P 76:81-88, 98-103 D&P 76:71-79 D&P 76:50-70 Alma 34:32 Abraham 3:24-26 2 Nephi 2:27 15:22 2 Nephi 9:10-13 Alma 11:42-44 Mosiah 3:5-12 "Kami nagtuo nga pinaagi sa Pag-ula ni Kristo, ang tanan nga mga katawhan mahimo nga maluwas, pinaagi sa pagsunod sa mga balaod ug mga ordinansa sa Ebanghelyo" (Ang mga Artikulo sa Hugot nga Pagtuo 1:3).
2 "Maoy pinakadakong pangandoy sa akong kasingkasing nga ang matag miyem- bro sa Simbahan mamahimong takus sa templo. Manghinaut ko nga ang tanang hamtung nga mga miyembro mamahimong takus - ug magba- ton - og balido nga rekomend sa templo" (Presidente Howard W. Hunter). KINAHANGLAN TAKUS KITA NGA MOSULOD SA TEMPLO KATUYOAN Aron tabangan ang mga miyembro nga makasabut nga kinahanglan mamahimo silang takus sa pagsulod sa templo. PAGPANGANDAM 1. Samtang layo pa kini nga leksyon, hangyoa ang bishop o branch president sa pagpresentar og impormayson mahitungod sa pamaa- gi sa pag-angkon og rekomend sa templo. Ang gisugyot nga mga materyal alang niini nga pagpresentar anaa sa mga pahina 10-11 niini nga seksyon. "Ang Pamaagi sa Pag-angkon og Rekomend sa Templo Usa ka Panalangin. Kon ang bishop o branch president dili makahigayon, mahimo nimong hangyoon ang usa sa iyang magtatambag sa paghimo niini. 2. Isulat sa pisara o sa poster ang mosunod nga mga kinutlo: "Akong dapiton ang tanang miyembro sa Simbahan nga sa ilang pagpuyo ilang hatagan og dugang pagpakabana ang kinabuhi ug ang ehem- plo ni Ginoong Jesukristo" (Presidente Howard W. Hunter, sa Conference Report, Okt. 1994, 7; o sa Ensign, Nob. 1994, 8). PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga miyembro sa klase kon duna ba silay mga pa- ngutana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan gawas sa templo. Ipasabut nga kadtong mosulod sa templo kinahanglan nga magpakita sa ilang hugot nga pagtuo sa Langitnong Amahan ug ni Jesukristo pinaagi sa pagsunod sa ebanghelyo ug sa pagsunod sa mga kasugoan. Kinahanglan nga limpyo sila og moralidad, nagbayad sa ikapulo, nag- sunod sa Pulong sa Kaalam, nagbalaan sa Adlaw nga Igpapahulay, ug naningkamot sa pagpuyo nga matarung sa tanan nga mga pamaagi. Kinahanglan usab sila nga mainterbyu sa bishop o branch president ug sa presidente sa stake o sa misyon ug makita nga takus sa pagdawat og rekomend sa templo. Kini nga leksyon mohisgut pag-usab mahitu- 7
LEKSYON 2 8 ngod sa ubang mga baruganan sa ebanghelyo ug sa mga kasugoan nga kinahanglan sundon sa mga miyembro sa klase aron mamahimong takus sa pagsulod sa templo. MORAL NGA KALIMPYO Ipasabut nga ang Ginoo ug ang Iyang mga propeta nagbalikbalik sa pagtudlo mahitungod sa kamahinungdanon sa moral nga kalimpyo. Si Presidente Gordon B. Hinckley, nagtudlo: "Kita nagtuo sa kaputli sa dili pa ang kaminyoon ug sa hingpit nga kaligdong human sa ka- minyoon. Anaa diha ang tanan. Mao kana ang dalan sa kalipay sa pagpuyo. Mao kana ang dalan sa katagbawan. Kana ang magdala og kalinaw sa kasingkasing ug kalinaw sa panimalay" (sa Conference Report, Okt. 1996, 68; o sa Ensign, Nob. 1996, 49). Basaha og dungan ang mosunod nga mga kasulatan: Doktrina ug mga Pakigsaad 42:22-24 (Ang Ginoo nagsugo kanato sa paghigugma sa atong kapikas ug dili na mangita og lain pa; Siya nagsugo kanato nga dili manapaw.) Doktrina ug mga Pakigsaad 121:45 (Ang Ginoo mimando kanato "himoa nga ang hiyas nga modayan-dayan sa [atong] mga hunahuna nga walay paghunong.") 1 Timoteo 4:12 (Kinahanglan mamahimo kitang mga ehemplo sa kaputli.) 1 Nephi 10:21 (Walay mahugaw nga butang nga makapuyo uban sa Dios.) Mga Artikulo sa Hugot nga Pagtuo 1:13 (Kita nagtuo sa pagkaputli ug sa pagkamahiyasnon.) Ngano man nga ang Ginoo naghatag og igong gibug-aton sa moral nga kalimpyo? Unsa may pipila ka mga resulta sa pagka imoral nga atong makita sa kalibutan karon? Unsa may pipila ka mga panalangin sa pagpuyo og limpyo nga kinabuhi? Dapita ang mga miyembro sa klase sa pagtan-aw sa kinutlo nga panul- tihon nga imong gisulat sa pisara o sa poster (tan-awa sa seksyon sa "Pagpangandam" niini nga leksyon). Sa unsang paagi nga kining tambag makatabang kanato ug sa atong mga anak sa pagbatok sa mga kalibutanon nga mga tintasyon ug magpuyo og limpyo nga kinabuhi?
KINAHANGLAN TAKUS KITA NGA MOSULOD SA TEMPLO IKAPULO Hangyoa ang mga sakop sa klase sa pagbasa sa Doktrina ug mga Pakigsaad 119:4. Ipasabut nga ang Unang Kapangulohan naghatag sa mosunod nga pagpasabut mahitungod sa insakto nga ikapulo. "Ang pinakasimpli nga pamahayag nga atong nahibaloan mao ang pamahayag sa Ginoo mismo, nga nag-ingon, nga ang mga miyembro sa Simbahan kina- hanglan nga mobayad og 'ikanapulo nga bahin sa tanan nila nga ganansya sa tibuok tuig,' nga kon sabton mao ang kinitaan" (First Presidency Letter, 19 Mar. 1970). Ang mga pundo sa ikapulo gamiton sa pagtukod og mga balay tigumanan ug mga templo, sa pagptunhay sa misyonaryo nga buhat, ug sa pagtukod sa gingharian sa Dios dinhi sa yuta. Ipaambit ang mosunod nga pamahayag ni Presidente James E. Faust: "Ang ikapulo usa ka baruganan nga maoy pinakaunang lakang ngadto sa personal nga kalipay ug sa kaayohan sa mga miyembro sa Simbahan sa tibuok kalibutan, datu man o kabus. Ang ikapulo usa ka baruganan mahitungod sa sakripisyo ug usa kini ka yawe aron maabli ang mga bintana sa langit.... Ang mga miyembro sa Simbahan nga wala magha- tag og ikapulo dili mawad-an sa ilang pagkamiyembro; mawad-an lang sila sa mga panalangin" (sa Conference Report, Okt. 1998, 73-74, o sa Ensign, Nob. 1998, 58-59). Rebyuha uban sa mga miyembro sa klase ang mosunod nga mga ka- sulatan: Levitico 27:30 (Ang ikapulo iya sa Ginoo; balaan kini alang sa Ginoo.) Malaquias 3:8-11 (Atong gikawatan ang Dios sa higayon nga dili kita mohatag sa ikapulo; ang Dios mohatag og abunda nga panalangin niadtong kinsa mobayad sa ikapulo.) Unsa man nga mga panalangin ang inyong nadawat tungod sa in- yong pagbayad sa ikapulo? Nganong ato mang gikawatan ang Dios kon magdumili kita sa paghatag sa ikapulo? (Tan-awa sa D&P 104:14.) Ipasabut nga matag tuig ang mga miyembro gihangyo sa pagpakigkita sa ilang bishop o branch president panahon sa husay sa ikapulo ug mamahayag ngadto kaniya kon sila nagbayad ba og hingpit nga ika- pulo. Kini nga pagpakigkita maoy usa ka kahigayunan sa mga miyem- bro sa pagtimbangtimbang kon maayo ba ang ilang pagsunod niining mahinungdanon nga sugo. 9
LEKSYON 2 10 ANG PULONG SA KAALAM Ipasabut nga sa dili pa kita mahimong mosulod sa templo, ang Dios naglaum nga gawasnon na kita sa mga buhat nga maoy nakahatag og kahugaw ug kaluya sa atong kinabuhi, sa espirituhanon ug sa pisikal nga paagi. Basaha ang ubang bahin o ang tanan gayud niining mosunod nga mga kasulatan: 1 Mga Taga- Corinto 3:16-17 (Ang atong lawas mga templo sa Dios ug kinahanglang dili mahugawan.) Doktrina ug mga Pakigsaad 89 (Kini nga pinadayag nailhan nga mao ang Pulong sa Kaalam. Ang mga bersikulo 1-9 naghisgut bahin sa mga butang nga dili nato angay nga ipasulod sa atong mga lawas; ang bersikulo 10-17 naghisgut bahin sa mga butang nga maayo sa atong panglawas; ang mga bersikulo 18-21 naghulagway sa mga panaad ngadto niadtong magsunod sa Iyang mga kasugoan.) Unsang mga butanga sa kalibutan karon ang makadani kanato sa pagsupak sa mga kasugoan nga gihatag kanato diha sa Pulong sa Kaalam? Unsaon man nato pagtabang ang atong mga kaugalingon ug ang atong mga anak sa pagsunod sa balaod sa Ginoo mahitungod sa maayong panglawas? Hangyoa ang mga sakop sa klase sa pagbasa sa Doktrina ug mga Pakigsaad 29:34. Sa inyong hunahuna sa unsang paagi nga ang pagsunod sa Pulong sa Kaalam makahatag kanato og panalangin sa espiritwal ug sa pisikal nga pamaagi? Unsa man ang ubang "dako nga mga bahandi sa kahibalo" (D&P 89:19) nga mahimong madawat nato pinaagi sa pagsunod niini nga mga kasugoan? Ipaambit ang mosunod nga pamahayag ni Presidente Boyd K. Packer: Ang inyong makat-onan sa espirituhanon nga pamaagi magdepende, dili hinuon tanan, kon giunsa ninyo pag-atiman ang inyong mga la- was. Mao man gani nga ang Pulong sa Kaalam mahinungdanon kaayo. "Ang makapahigam nga mga butang nga ginadili niana nga pinada- yag - ang tsa, kape, tabako - makabalda sa talandugon kaayo nga mga pagbati sa espirituhanong pagpakigsulti sa Dios, sama ra usab sa epekto sa ubang makaadik nga mga drugas
KINAHANGLAN TAKUS KITA NGA MOSULOD SA TEMPLO "Ayaw ibaliwala ang Pulong sa Kaalam, kay mahimong mawala kanin- yo ang 'dako nga mga bahandi sa kahibalo, nga mao ang tinago nga mga bahandi' nga gisaad alang niadtong magatuman niini. Ug ang maayong panglawas maoy dugang nga panalangin" (sa Conference Report, Okt. 1994, 78; o sa Ensign, Nob. 1994, 61). ANG ADLAW NGA IGPAPAHULAY Basaha ninyong tanan ang Exodo 20:8-11. Ipasabut nga ang mga katawhan sa Ginoo sukad pa kaniadto kanunay gayud nga gisugo sa pagbalaan sa adlaw nga Igpapahulay. Ang Ginoo nanaad og dagkong mga panalangin sa mga tawo nga mobuhat niini. Hangyoa ang mga miyembro sa klase sa pagbasa sa Doktrina ug mga Pakigsaad 59:9-13. Unsa man ang pinakaimportante nga rason nga gihatag sa Ginoo sa pagbalaan sa adlaw nga Igpapahulay? Sa unsang mga paagi nga ang Doktrina ug mga Pakigsaad 59:9-13 makagiya sa atong pagtuman sa adlaw nga Igpapahulay? Unsa ang ubang mga panalangin nga gisaad niadtong kinsa nagtu- man sa Igpapahulay sa insaktong pamaagi? Isip kabahin niining panaghisgut, ipaambit ang mosunod nga mga baruganan, nga gitudlo ni Elder James E. Faust: "Nganong gihangyo man kita sa Dios sa pagbalaan sa adlaw nga Igpapahulay? Sa ako lang hunahuna ang rason gihugpong sa labing minus mga tulo ka bahin. Ang una may kalabutan sa panginahanglan sa pisikal nga pagpahulay ug pagpabalik sa kalagsik.... "Ang ikaduhang rason, sa akong opinyon, mas labing mahinungda- non. May kalabutan kini sa pagpabag-o ug sa pagpalig-on sa atong espirituhanon nga kinaiyahan.... "Ang ikatulo nga rason tingali maoy pinakaimportante sa tulo. May kalabutan kini sa pagkamasinundanon sa mga kasugoan isip pagpada- yag sa atong gugma sa Dios. Bulahan kadtong wala na magkinahang- lan og lain pang rason gawas sa ilang gugma sa Manluluwas aron ilang sundon ang mga kasugoan" (sa Conferece Report, Okt. 1991, 46-47, o sa Ensign, Nob. 1991, 35). Unsa may ubang mga panalangin nga miabut sa inyong kinabuhi tungod sa inyong pagbalaan sa Adlaw nga Igpapahulay? Hangyoa ang mga miyembro sa klase sa pagsaad sa ilang kaugalingon nga magsunod sa mga kasugoan nga gihisgutan karon: moral nga 11
LEKSYON 2 "Akong ... dapiton ang mga miyembro sa Simbahan sa pag-establisar sa templo sa Ginoo isip maoy pinakadakong simbolo sa ilang pagkasakop ug ang pinakalangitnon nga dapit diin hi- moon nila ang pinakasagrado nga mga Pakigsaad" (Presidente Howard W. Hunter). 12 kalimpyo, ikapulo, Pulong sa Kaalam, ug pagtuman sa adlaw nga Igpapahulay. Diha niana mas maandam sila sa pagsulod sa templo ug makadawat sa mga panalangin sa Ginoo sa dakong kaabunda. ANG PAMAAGI SA PAG-ANGKON OG REKOMEND SA TEMPLO USA KA PANALANGIN Ipasabut nga sa dili pa makasulod sa templo ang mga miyembro, giki- nahanglan nga makit-an silang takus nga makadawat og rekomend sa templo. Sama sa gipasabut sa mosunod nga pamahayag, ang pamaagi sa pag-angkon niini nga rekomend makahatag og panalangin sa kina- buhi sa matag tawo: "Ang bishop adunay katungdanan sa pagpakisusi mahitungod sa atong personal nga katakus. Kini nga interbyu mahinungdanon kaa- yo kaninyo isip miyembro sa Simbahan, kay usa kini ka higayon sa pagtuki pinaagi sa tabang sa giordinahan nga sulugoon sa Ginoo kon unsay dagan sa inyong kinabuhi. Kon aduna may kasaypanan sa in- yong kinabuhi, ang bishop makatabang kaninyo sa pagpangita og kasulbaran. Pinaagi niini nga lakang, samtang kamo magpakitambag sa komon nga tighukom sa Israel, mahimo kamong mopahayag o matabangan sa paghimo sa inyong kaugalingon nga takus sa pagsu- lod sa templo uban sa pagtugot sa Ginoo" (Pagpangandam sa Pagsulod sa Balaan nga Templo, 3). Ipasabut nga ang bishop o branch president ug ang presidente sa stake o sa misyon mointerbyu sa tanang mangayo og rekomend sa templo sa unang higayon ug niadtong nagplano nga magpakasal sa templo. Ang ilang mga magtatambag mahimong mointerbyu niad- tong magparenyu sa ilang mga rekomend sa templo. Niining puntoha, hangyoa ang bishop o branch president o usa sa iyang mga magtatambag sa pagpresentar og kasayuran mahitungod sa mga rekomend sa templo. Kinahanglan dili niya basahon ang ti- nuoray nga mga pangutana sa interbyu atubangan sa grupo, apan mahimo siyang mohatag og mga ideya kon unsay posible nga mga hisgutan kon interbyuhon sila para sa rekomend sa templo. Ang mosunod nga mga pamahayag mahimong gamiton isip giya: Ang mga mangayo og rekomend sa templo kinahanglan nga adunay pagpamatuod mahitungod sa Langitnong Amahan, sa Ginoong Jesukristo, ug sa Espiritu Santo. Kinahanglan magpaluyo sila sa pro- peta sa Ginoo, sa ubang mga General Authority, ug sa lokal nga mga lider sa Simbahan. Kinahanglan dili sila makig-abin o moapil-apil sa mga pundok o sa usa ka tawo nga mitalikud sa Simbahan o kinsang mga pagtulun-an o mga buhat nahisupak sa ebanghelyo. Kadtong mangayo og rekomend kinahanglan matinun-anong mo- tambong sa mga miting sa sakrament, sa mga miting sa priesthood,
KINAHANGLAN TAKUS KITA NGA MOSULOD SA TEMPLO ug sa uban pang mga miting sa Simbahan. Kinahanglan tinuoray ni- lang gilihok ang ilang mga balaang tawag nga ilang gidawat pinaagi sa katungod sa priesthood. Kinahanglan silang nagtinguha gayud sa pagsunod sa tanang mga kasugoan sa Ginoo, lakip na sa pagbayad og hingpit nga ikapulo, matinud-anon sa pulong ug sa buhat, ug mihunong na sa paggamit og tsa, alkohol, tabako, ug uban pang makadaot ug makapahigam nga mga butang. Kinahanglan nga nagpuyo sila og putli ug mahiyason nga mga kina- buhi ug nagsunod sa balaod sa Ginoo mahitungod sa kaputli, nga nagdumili sa pagpakighilawas ni bisan kinsa gawas lang sa kapikas kang kinsa kasado sila sumala sa balaod. Kinahanglan nagsubay sila sa mga baruganan sa ebanghelyo kabahin sa ilang pisikal ug espiritwal nga relasyon tali sa ubang mga sakop sa ilang mga pa milya. Kinahanglan wala sila malambigit sa bisan unsang espiritwal, mental, o emosyonal nga pangabuso sa ubang tawo. Kinahanglan andam silang mokompisal sa ilang mga sala ug mosalik- way niini. Ang grabe nga mga sala, sama sa mga kalapasan nga moral, pag-abuso sa mga sakop sa pamilya, pagpakig-abin sa mga grupo nga mitalikud sa Simbahan o mga buhat batok sa Simbahan, ug grabe nga kalapasan sa mga balaod sa yuta, kinahanglan nga ikompisal ngadto sa bishop o branch president samtang layo layo pa ang interbyu para sa rekomend sa templo. Kon ang konsyensya sa tawo, nga mao ang Kahayag ni Kristo nga gihatag sa tanang katawhan mohasul kaniya mahitungod sa usa ka butang nga wala niya masiguro kon angayan bang isulti ngadto sa bishop o sa branch president, kinahanglan ga- yud hisgutan ang maong butang. Kadtong nakaagi na og diborsyo manginahanglan og klerans gikan sa bishop o sa branch president ug sa presidente sa stake o sa misyon sa dili pa makakuha og rekomend sa templo. Kinahanglan kanunay nilang sundon ang mga kasabutan sa pamalaod sa diborsyo, lakip na sa paghatag og suporta sa panalapi sa tukmang panahon. Ang mga miyembro nga mangayo og rekomend sa templo kinahang- lan nga mainterbyu sa usa ka sakop sa presidency sa stake o sa misyon human mainterbyu sa usa ka sakop sa bishopric o sa presidency sa branch. Tingali mahibulong ang uban nganong kinahanglanon man kaayo kini. Kon mangayo 'ta og rekomend sa templo, kita sa tinuoray nangayo og pagtugot gikan sa Ginoo aron makasulod sa templo. Aduna kitay kahigayunan sa pagmatuod sa atong katakus atubangan sa duha ka mga saksi nga mao ang mga sulugoon nga gihatagan sa Ginoo og katungod. Usa ka panalangin alang kanato ang pagmatuod atubangan sa mga sulugoon sa Ginoo sa atong katakus sa pagsulod sa balaan nga templo. 13
LEKSYON 2 14 PANAPOS Aron mahatagan og gibug-aton ang kamahinungdanon sa pagpakata- kus sa pagsulod sa templo ug sa pagbaton og balido nga rekomend sa templo, rebyuha ang mosunod nga pamahayag ni Presidente Howard W. Hunter: "Akong ... dapiton ang mga miyembro sa Simbahan sa pag-establisar sa templo sa Ginoo isip maoy pinakadakong simbolo sa ilang pagka- sakop ug ang pinakalangitnon nga dapit diin himoon nila ang pina- kasagrado nga mga pakigsaad. Maoy pinakadakong pangandoy sa akong kasingkasing nga ang matag miyembro sa Simbahan mamahi- mong takus sa templo. Manghinaut ko nga ang tanang hamtung nga mga miyembro mamahimong takus - ug magbaton - og balido nga rekomend sa templo" (kinutlo gikan sa Jay M. Todd, "President Howard W. Hunter," Ensign, Hulyo 1994, 5)
3 "Ug kami mangayo kanimo, Balaan nga Amahan, nga ang imong mga sulugoon makasulod unta niini nga balay sinangkapan sa imong gahum, ug aron ang imong ngalan unta maanaa diha kanila, ug ang imong himaya maglibut kanila" (D&P 109:22). ANG BUHAT SA TEMPLO MAKAHATAG OG DAGKONG MGA PANALANGIN SA ATONG MGA KINABUHI KATUYOAN Aron tabangan ang mga miyembro nga makasabut nga kadtong mosulod sa templo nga takus gayud makadawat og dagkong mga panalangin gikan sa Ginoo. PAGPANGANDAM 1. Rebyuha pag-ayo ang mga kasulatan nga gigamit niini nga leksyon aron maandam ka sa pagdumala sa panaghisgutan mahitungod niini. 2. Mahimo nimong paandamon ang mga miyembro sa klase sa pag- kanta sa usa ka himno mahitungod sa buhat sa templo, sama sa "We Love Thy House, O God" (Hymns, no. 247), o mahitungod sa mahangturong kinaiya sa kamatuoran, sama sa "O Sulti, Unsa ang Kamatuoran? (Mga Himno ug Mga Awit sa mga Bata, no. 31). 3. Kon aduna kay Family Home Evening Supplemento nga Video 2 (International) (5x736_853), mahimo nimong ipasundayag ang "Ang mga Templo Gihimo alang sa Mahangturong mga Pakigsaad," sais minutos nga yugto. PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga miyembro sa klase kon duna silay mga pangu- tana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan gawas sa templo. ANG BUHAT SA TEMPLO DIHA NANG DAAN SUKAD PA SA KARAANG PANAHON Mahimo nimong sugdan pinaagi sa pag-awit ninyo og usa ka himno mahitungod sa buhat sa templo o mahitungod sa mahangturong kinaiya sa kamatuoran. Ipasabut nga ang mga katawhan sa Ginoo sukad pa kaniadto kanunay gayud nga gisugo sa pagtukod og mga templo. Iyang gipadayag ang mga buhat nga pagahimoon sulod sa mga templo. 15
LEKSYON 3 16 Unsa nga mga templo o mga tabernakulo ang gihisgutan diha sa mga kasulatan? Dapita ang mga sakop sa klase sa pagrebyu sa mga indeks sa kasulatan aron sa pagpangita og mga kasayuran mahitungod sa mga templo ug mga tabernakulo. Mahimo nimong isulat sa pisara ang mga tubag sa mga sakop sa klase. Mahimo usab nimong iparebyu sa mga miyembro sa klase ang mosunod nga mga kasulatan: Tabernakulo ni Moises: Exodo 40:1-2, 34-38 Templo ni Solomon: 2 Cronicas 3:1-2; 5:1 Templo ni Herodes: Mateo 21:12-15 Templo sa mga Nephite: 2 Nephi 5:16; Mosiah 1:18; 3 Nephi 11:1 Ipasabut nga tungod sa apostasiya, ang tanang mga templo sa kaduga- yan nawad-an sa tinuoray nga katuyoan ug gipangguba. Ang buhat sa templo sa kinatibuk-an gayud gipahiuli sa atong panahon pinaagi ni Propeta Joseph Smith, nga nagdala og dagkong mga panalangin sa atong mga kinabuhi. Si Elder Bruce R. McConkie miingon: "Ang dinasig nga pagtukod ug ang tukma nga paggamit sa mga templo maoy usa sa pinakadagkong ebidensya sa pagkabalaan sa buhat sa Ginoo.... Kon asang dapita makita ang mga templo, diin ang espiritu sa pagpadayag nagauban niadtong nagdumala niini, atoa usab ang mga tawo sa Ginoo; sa mga dapit nga wala kining mga butanga, ang Simbahan ug ang gingharian ug ang kamatuoran gikan sa langit wala usab" (Mormon Doctrine, ika- 2 ed. [1966], 781). KADTONG MOSULOD SA TEMPLO NGA TAKUS GAYUD GISAARAN OG DAGKONG MGA PANALANGIN Ang templo, o ang balay sa Ginoo, mao ang dapit asa kita moadto aron mangandam alang sa kahimayaan sa celestial nga gingharian. Didto makat-on kita og dugang mahitungod sa Langitnong Amahan ug kang Jesukristo. Mohimo kita og mga pakigsaad ngadto Kanila, ug Sila mosaad og maanindot nga mga panalangin ngari kanato. Diha sa Doktrina ug mga Pakigsaad, ang Ginoo naghulagway sa ubang mga panalangin nga moabut niadtong mosulod sa templo ug magpuyo nga takus sa mga pakigsaad nga gihimo didto. Ang ubang mga panalangin gihulagway diha sa seksyon 109, nga mao ang pag- ampo nga gihalad panahon sa pagpahinungod sa Templo sa Kirtland. Ang mga pulong niini nga pag-ampo gihatag ngadto ni Joseph Smith pinaagi sa pagpadayag. Si Presidente Howard W. Hunter miingon nga kining pag-ampo "padayon nga gitubag ngari kanato alang sa matag usa, ngari kanato
"Oo, ug ang akong pagtambong anaa diha, kay Ako mosulod ngadto niini, ug ang tanan nga putli og kasing- kasing nga mosulod ngadto niini makakita sa Dios: (D&P 97:16). ANG BUHAT SA TEMPLO MAKAHATAG OG DAGKONG MGA PANALANGIN SA ATONG MGA KINABUHI isip mga pamilya, ug ngari kanato isip usa ka katawhan tungod sa gahum sa priesthood nga gihatag sa Ginoo ngari kanato nga maoy gamiton diha sa Iyang balaan nga mga templo" ("The Great Symbol of Our Membership," Ensign, Okt. 1994, 4). Si Presidente Hunter dayon mikutlo og ubang mga bersikulo gikan sa seksyon 109. Hangyoa ang mga sakop sa klase sa pagbasa niini nga mga bersikulo: Doktrina ug mga Pakigsaad 109:10-12, 22-23, 59, 67, 72, 75. Hangyoa sila sa pagpangita sa mga panalangin nga gihisgutan sa Ginoo. Human sa pagbasa, hangyoa ang mga sakop sa klase sa paglista sa mga panalangin nga ilang nabasahan. Isulat sa pisara ang mga ko- mentaryo. Ang mga panalangin nga gihisgutan mahimong maglakip sa mosunod: 1. Ang himaya sa Ginoo maanaa sa Iyang mga katawhan. 2. Ang mga sulugoon sa Ginoo mobiya sa templo nga pagaubanan sa gahum, ngalan, ug sa himaya sa Ginoo, ug ang mga anghel magaatiman kanila. 3. Ang mga sulugoon sa Ginoo modala sa kamatuoran sa ebanghelyo gikan sa templo hangtud ngadto sa mga kinatumyan sa yuta. 4. Mga Stake maorganisar aron ang mga katawhan sa Ginoo mapundok. 5. Ang tanan gayud sa nagkatibulaag nga Israel mahibalo sa kamatuo- ran ug magmaya. 6. Ang mga pamilya sa mga Santos ug ang tanan kanila nga may sakit ug nag-antus pagahinumduman atubangan sa Ginoo. 7. Ang gingharian sa Ginoo mokatap sa tibuok yuta. 8. Ang mga sulugoon sa Ginoo sa umaabut nga adlaw pagabayawon aron mohimamat sa Ginoo ug makig-uban Kaniya sa hangtud. Unsay inyong bation kon maghunahuna mo niining maanindot kaayo nga mga panalangin alang niadtong mosulod sa templo nga takus gayud ug motahud sa ilang mga pakigsaad? Si Presidente Howard W. Hunter miingon: "Aduna bay mga tawo su- kad pa kaniadto nga gihatagan niining makatandog ug maanindot kaayo nga mga panaad! Dili na ikahibulong ngano nga ang Ginoo nangandoy nga ang Iyang mga sumusunod mopunting sa ilang kinabuhi ngadto sa Iyang ehemplo ug ngadto sa Iyang mga templo (Ensign, Okt. 1994, 5). Ang Ginoo mihimo usab og mga panaad nga may kalabutan sa mga templo diha sa Doktrina ug mga Pakigsaad 97. Hangyoa ang mga sakop sa klase sa pagbasa sa Doktrina ug mga Pakigsaad 97:15-21. 17
LEKSYON 3 18 Unsa may gitudlo sa mga bersikulo 15-17 mahitungod sa unsay ki- nahanglan buhaton sa mga katawhan sa Ginoo aron mamahimong angayan nga modawat sa mga panalangin sulod sa Iyang balaan nga mga templo? (Pagpakaputli sa kasingkasing ug ayaw tugoti ang bisan unsang mahugaw nga butang nga makasulod sa mga templo.) Ipasabut nga kadtong putli og kasingkasing gitawag og Zion. Ang mga bersikulo 15-21 nagtudlo nga mahimo natong tukuron ang Zion pina- agi sa pagsulod sa templo nga takus gayud ug sa pagpaningkamot nga mamahimong putli og kasingkasing ug dili mahugawan sa dautan. Unsa ang mga panalangin nga gisaad dinhi niini nga mga bersikulo ngadto sa katawhan nga takus nga tawgong Zion? Ipasabut nga sa karaang panahon adunay siyudad nga ginganlan og Zion. Kini nga siyudad gitukod ni propeta Enoch ug sa iyang mga tawo. Gibayaw kini paingon sa langit tungod sa pagkamatarung sa mga tawo nga nagpuyo niini (tan-awa sa D&P 38:4; Moises 7:18-21, 69). Ang Zion moabut usab sa ulahing mga adlaw. Sa ikanapulo nga artiku- lo sa hugot nga pagtuo, ang Ginoo misaad nga ang usa ka siyudad nga ginganlan og Zion pagatukoron sa kayutaan sa Amerika. Hangyoa ang mga sakop sa klase sa pagbasa niining artikulo sa hugot nga pagtuo. Ipasabut nga ang nagkatibulaag nga katawhan sa Israel mapundok niining dakong siyudad (tan-awa sa D&P 103:11-13). Sa atong panahon, ang mga miyembro sa Simbahan gitambagan nga magpakatakus sa pagsulod sa balaang templo ug sa pagtukod sa Zion bisan asang dapita sila magpuyo sa kalibutan. Atong katungdanan ang paghimo sa atong mga panimalay nga mahisama sa mga tem- plo - mga dapit sa kaputli, gugma, ug personal nga pagpadayag. Unsa may atong mahimo aron madugangan ang atong kaputli og kasingkasing? Sa unsang paagi nga ang kalibutan usahay makababag sa atong ti- nguha nga magpabiling putli og kasingkasing? Sa unsang mga paagi nga makatabang kamo sa inyong pamilya, branch, o ward nga mamahimong putli og kasingkasing? Ipasabut nga kadtong mga tawo nga mohimo ug motuman sa mga pakigsaad sa templo ug maningkamot sa tibuok nilang kinabuhi aron mamahimong putli og kasingkasing mao ang mga tawo nga makatabang sa pagtukod sa Zion. PANAPOS Hatag sa imong pagpamatuod nga kadtong mosulod sa templo nga takus gayud makadawat og dagkong mga panalangin gikan sa Ginoo, lakip na sa mga panalangin nga mamahimong katawhan sa Zion.
ANG BUHAT SA TEMPLO MAKAHATAG OG DAGKONG MGA PANALANGIN SA ATONG MGA KINABUHI Kinahanglan atong buhaton ang tanan aron mamahimong takus niini nga mga panalangin ug mamahimong putli og kasingkasing. Mahimo nimong ipakita ang pasundayag sa video "Ang mga Templo Gihimo alang sa Mahangturong mga Pakigsaad." Pagdapit og tawo sa paghatag sa panapos nga pag-ampo. 19
4 "Ug kon walay mga ordinansa niana, ang pagtugot sa pagkapari, ang gahum sa pagka- diosnon dili ma- pakita ngadto sa mga tawo diha sa unod" (D&P 84:21). 20 PAGDAWAT SA MGA ORDINANSA UG SA MGA PAKIGSAAD SA TEMPLO KATUYOAN Aron tabangan ang mga sakop sa klase nga makasabut sa kamahi- nungdanon sa mga ordinansa ug sa mga pakigsaad sa templo. PAGPANGANDAM 1. Kon aduna kamo niini sa inyong dapit, mahimo nimong ipasunda- yag ang video nga makit-an sa Introductory Gospel Messages (5x196). Ang pasundayag molungtad og mga 27 ka minutos. 2. Mahimo nimong paandamon ang mga sakop sa klase sa pagkanta sa "More Holiness Give Me" (Hymns, no. 131). PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga sakop sa klase kon duna ba silay mga pangutana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan gawas sa templo. SULOD SA TEMPLO MAKADAWAT KITA OG MGA ORDINANSA UG MOHIMO OG MGA PAKIGSAAD Ipasabut nga sulod sa templo madawat nato ang mga ordinansa nga makatabang nato aron makabalik ngadto sa presensya sa Dios. Mohimo usab kita og mga pakigsaad sa pagtuman sa mga balaod sa ebanghelyo. Ang mosunod nga mga materyal makahatag og tiningub nga kasayuran mahitungod sa mga ordinansa ug mga pakigsaad, ug tinagsatagsa nga kasayuran mahitungod sa mga ordinansa ug mga pakigsaad sa templo. Mga Ordinansa Ipasabut nga ang ordinansa usa ka sagrado nga seremonyas nga adunay espiritwal nga kahulugan ug epekto. Hangyoa ang mga sakop sa klase sa paghingalan og mga ordinansa sa Simbahan. (Mahimong maghisgut sila bahin sa paghatag og pangalan
"Kita mohimo og pakigsaad sa paghatag sa tanan natong kapa- nguhaan sa pana- hon, ug kwarta ug talento - ang tanan sa atong kaugali- ngon ug tanan nga anaa kanato - alang sa kaayohan sa gingharian sa Dios sa ibabaw sa yuta" (Pagpangandam sa Pagsulod sa Balaan nga Templo, 35)). PAGDAWAT SA MGA ORDINANSA UG SA MGA PAKIGSAAD SA TEMPLO ug panalangin sa mga bata, bunyag, pagkompirma, sakramento, pag-ordinar ngadto sa priesthood, ug mga ordinansa sa templo.) Ipasabut nga ang mga ordinansa nga gihimo pinaagi sa gahum sa priesthood gikinahanglan kaayo sa atong pagkab-ot og kahimayaan. Pinaagi lang niini nga mga ordinansa madawat nato ang gahum sa Dios sa atong kinabuhi. Hangyoa ang mga sakop sa klase sa pagbasa sa Doktrina ug mga Pakigsaad 84:19-21. Unsa may gikinahanglan aron nga ang gahum sa pagkadiosnon mapakita sa atong mga kinabuhi? (Ang mga ordinansa sa Melchizedek Priesthood. Ang "labaw nga pagkapari" nga gihisgutan niini nga bersikulo mao ang Melchizedek Priesthood.) Paablihi sa mga sakop sa klase ang pahina 36 sa Pagpangandam sa Pagsulod sa Balaan nga Templo. Paghangyo og sakop sa klase sa pagbasa og kusog sa mosunod nga pamahayag: "Unsa ka importante ang mga ordinansa ngari kanato isip mga miyembro sa Simbahan? "Mahimo ba mong magmalipayon, mahimo ba mong matubos, mahimo ba mong mahimaya kon wala kining mga ordinansa? Tubag: Dili lang kay maayo ni nga sugyot o maayong tinguhaon, o dili lang kay gikinahanglan ni. Labaw pa kini kay sa kinahangla- non kaayo o gikinahanglan gyud. Kini sila hilabihan gayud ka mahinungdanon alang sa matag usa kanato." Mga Pakigsaad Ipasabut nga ang pakigsaad maoy usa ka sagrado nga pakigsabut tali sa Dios ug sa usa ka tawo o pundok sa katawhan. Ang Dios nagtakda og piho nga mga kondisyon, ug Siya misaad sa pagpanalangin kanato sa higayon nga atong tumanon kana nga mga kondisyon. Kon atong pilion ang pagbaliwala sa mga pakigsaad, dili nato madawat ang mga panalangin, ug dunay mga higayon nga atong mahiaguman ang mga silot isip resulta sa atong pagkamasinupakon. Ang makaluwas nga mga ordinansa sa priesthood sa kanunay giubanan og mga pakigsaad. Unsa nga mga pakigsaad ang inyong gihimo ngadto sa Ginoo nii- ning puntoha sa inyong kinabuhi? (Ang mga sakop sa klase mahi- mong maghisgut bahin sa pakigsaad sa bunyag, nga kanunay nga gibag-o sa matag panahon nga moambit kita sa sakramento.) Unsa nga mga pakigsaad ang atong gihimo sa dihang gibunyagan ta? (Tan-awa sa Mosiah 18:8-10; D&P 20:37.) Ipasabut nga sa higayon nga mohimo kita og mga pakigsaad sa Dios, atong gipadayag ang atong tinguha sa pag-alagad sa Dios ug ang 21
LEKSYON 4 22 atong kagustohan sa pagsunod sa tanan nga pangayoon gikan kana- to. Agig balos niana, ang Dios mosaad kanato og daghang maanindot nga mga panalangin. Kinahanglan kitang mohimo ug motuman sa mga pakigsaad aron kita mouswag ngadto sa kinabuhing dayon. Mga Ordinansa ug mga Pakigsaad sa Templo Ipasabut nga ang mga ordinansa sa templo naglakip sa endowment ug mga sealing (kasal sa templo ug pag-seal sa mga ginikanan ngadto sa mga anak) alang sa mga buhi ug sa mga patay. Ang ordinansa sa bun- yag alang sa patay gipahigayon sulod sa templo, mao usab ang ubang mga ordinansa. Diha sa mga ordinansa sa templo, mohimo kita og lig- dong nga mga pakigsaad sa paghatag sa atong kaugalingon ngadto sa Dios ug motabang sa pagtukod sa Iyang gingharian ibabaw sa yuta. Si Elder James E. Talmage miingon mahitungod sa mga pakigsaad nga atong himoon panahon sa endowment: "Ang mga ordinansa sa endowment naglangkub og piho nga mga kaakohan sa usa ka tawo, sama sa pakigsaad ug panaad sa estrikto nga pagsunod sa balaod sa hiyas ug kaputli, sa pagkamapuangoron, kabuotan, pagkamasinabtanon ug kaputli, sa paghalad sa talento ug materyal nga mga butang alang sa pagsangyaw sa kamatuoran ug sa pagpauswag sa kaliwatan, sa pagbaton og makanunayon nga debos- yon alang sa kawsa sa kamatuoran, ug sa pagpangita og bisan un- sang pamaagi sa pagsalmot sa mahinungdanong pagpangandam aron nga ang kalibutan mamahimong andam sa pagdawat sa iyang Hari,--ang Ginoong Jesukristo. Diha sa paghimo sa matag pakigsaad ug sa pagdawat sa matag obligasyon adunay ipanaad nga panalangin, nga mag-agad sa matinud-anon nga pagsunod sa mga kondisyon" (Ang Balay sa Ginoo, inusab nga edisyon [1976], 84). Mahimo nimong rebyuhon ang mga pakigsaad nga bag-o lang gi- hisgutan pinaagi sa pagsulat niini sa pisara. Ipasabut pag-ayo nga mohimo kita og mga pakigsaad aron mamahimong matarung ug putli, ug mohimo usab kita og mga pakigsaad sa paghatag sa tanan nga anaa kanato alang sa pagtukod sa gingharian sa Ginoo. Basaha ang mosunod nga pamahayag: "Mga katawhan kita sa pakigsaad. Kita nakigsaad sa paghatag sa tanan natong kapanguhaan sa panahon, ug sa kwarta ug talento - tanan sa atong kaugalingon ug tanan nga anaa kanato - alang sa kaayohan sa gingharian sa Dios ibabaw sa yuta" (Pagpangandam sa Pagsulod sa Balaan nga Templo, 35) Sa unsang mga paagi mahatag nato ang "tibuok natong kaugali- ngon ug ang tanan nga anaa kanato" ngadto sa gingharian sa Dios? Unsa may makapakgang usahay sa mga miyembro sa paghatag sa tanan nga anaa kanila ngadto sa gingharian sa Ginoo?
"Ako, ang Ginoo, mapugos sa pagtu- man kon kamo mobuhat sa unsa nga Ako misulti; apan kon kamo dili mobuhat sa unsa nga Ako misulti, kamo dili makaangkon og saad" (D&P 82:10). PAGDAWAT SA MGA ORDINANSA UG SA MGA PAKIGSAAD SA TEMPLO Mahimong mopaambit ka sa imong pagpamatuod mahitungod sa mga panalangin nga miabut sa imong kinabuhi tungod sa imong paghimo og mga pakigsaad ug sa pagsunod niini. Mahimo usab nga mohangyo ka og laing tawo nga na-endowed na sa pagpakigbahin sa iyang pagpamatuod. KINAHANGLAN MAGMATINUD-ANON KITA SA MGA PAKIGSAAD NGA ATONG GIHIMO SULOD SA TEMPLO Ipasabut nga ang Ginoo nag-ingon, "Ang matag usa nga gikahatagan og daghan, pagapangayoan og daghan" (Lucas 12:48). Sa inyong hunahuna unsa may kalabutan niini nga bersikulo sa mga pagkigsaad nga atong gihimo sulod sa templo? Ipasabut nga gipahigayon sa Ginoo ang mga ordinansa ug mga pakig- saad sa templo aron nga ang Iyang mga anak makasabut sa katuyoan niining kinabuhia ug maandam alang sa mga mahimayaon nga mga kahigayonan sa kinabuhing dayon. Sa panahon nga madawat na na- to kini nga mga panalangin, may tulubagon na kita sa pagpakabuhi nga angayang makadawat sa dugang kahibalo ug mga kahigayonan. Ipasabut pag-ayo nga kinahanglan magmatinud-anon kita sa mga pakigsaad nga gihimo sulod sa templo. Nganong importante man kaayo ang pagkamatinud-anon sa mga pakigsaad nga atong gihimo sulod sa templo? Hangyoa ang mga sakop sa klase sa pagbasa sa Doktrina ug mga Pakigsaad 82:10. Si Presidente Joseph Fielding Smith miingon: "Sultihan ko kamo nga ang Ginoo walay obligasyon, gawas lang kon inyong tumanon ang mga pa- kigsaad. Dili gayud pakyason sa Ginoo ang iyang pakigsaad. Sa higayon nga makigsaad siya sa usa kanato, dili kini niya pakyason. Kon mapak- yas man kini, kita ra ang makahimo niana. Apan sa higayon nga pak- yason kini, wala siyay obligasyon sa paghatag kanato sa panalangin, ug dili kita makadawat niini" (Doctrines of Salvation, hinugpong, Bruce R. McConkie, 3 ka mga bolumen [1954-56], 2:256-57). ANG PAGKAMATINUD-ANON SA ATONG MGA PAKIGSAAD MODALA OG KALINAW UG KALUWASAN Ipasabut nga ang templo usa ka dapit sa kalinaw ug dapit nga kadang- pan gikan sa kalibutan nga puno sa kagubot. Kon kanunay kita nga mosulod sa templo ug magmatinud-anon sa atong mga pakigsaad, makakaplag kita og kalinaw, kahilwasan, ug direksyon sa atong mga kinabuhi. Si Elder Neal A. Maxwell miingon, "Kon atong tumanon ang atong mga pakigsaad, ang mga pakigsaad mohatag kanato og espiritwal 23
LEKSYON 4 24 nga kahilwasan" (sa Conference Report, Abr. 1987, 87; o sa Ensign, Mayo 1987, 71). Sumala sa inyong kasinatian sa unsang paagi nga ang mga pakig- saad nga inyong gihimo nakahatag kaninyo og espiritwal nga kahil- wasan? Ipahayag nga sa sulod sa templo mohimo kita og pakigsaad nga mag- pakabuhi nga takus sa pagbalik ngadto sa presinsya sa Langitnong Amahan ug ni Jesukristo. Usahay, taliwala sa atong inadlaw-adlaw nga mga pakigbisog, makapangutana siguro kita kon posible bang makab-ot kanang matanga sa kinabuhi. Hangyoa ang mga miyembro sa klase sa pagbasa sa 1 Nephi 17:3, 13. Unsa may gitudlo niini nga mga kasulatan mahitungod sa pamaagi sa Ginoo sa pagtabang nato samtang maningkamot kita nga mahiba- lik kaniya? Giunsa ninyo pagkakita nga natuman kini nga kasulatan sa inyong kinabuhi? Si Elder Boyd K. Packer miingon: "Kon mosulod mo sa templo ug modawat sa inyong endowment, ug moluhod atubangan sa altar ug magpa-sealed, mahimong magpuyo mo og ordinaryo nga kinabuhi ug sa ingon usa ka ordinaryo nga kalag - makigbatok sa mga tintas- yon, mapakyas ug maghinulsol, ug mapakyas pag-usab ug maghinul- sol, apan sa kanunay determinado sa pagtuman sa inyong mga pakigsaad.... Nan ang adlaw moabut diin kamo makadawat niini nga bendisyon: 'Maayong pagkabuhat, buotan ug kasaligan nga ulipon: sa diyutay nga butang kasaligan ka diay, sa daghan pagapiyalan ko ikaw; dumuyog ka sa kalipay sa imong agalon' (Mateo 25:21)" (Let Not Your Heart Be Troubled [1991], 257). Si Presidente Howard W. Hunter nagdapit kanato sa pag-adto sa templo kanunay "alang sa personal nga panalangin nga nagagikan sa pagsimba sulod sa templo, alang sa kabalaan ug kahilwasan nga anaa sa sulod nianang gibalaan ug gipahinungod nga mga bong- bong. Ang templo usa ka dapit sa kaanindot, usa kini ka dapit diin makadawat kita og pagpadayag, usa kini ka dapit sa kalinaw. Mao kini ang balay sa Ginoo. Kini balaan ngadto sa Ginoo. Kinahanglan balaan kini ngari kanato" (kinutlo sa Jay M. Todd, "Presidente Howard W. Hunter," (Ensign, Hulyo 1994, 5). PANAPOS Hangyoa ang mga sakop sa klase sa pagpaambit sa ilang gibati mahi- tungod sa mga panalangin sa pagdawat sa mga ordinansa sa templo ug sa paghimo og mga pakigsaad uban sa Langitnong Amahan. Kon duna pay panahon ug duna kay kopya sa video nga makita sa Introductory Gospel Messages (5x196), mahimo nimong ipasundayag kini.
PAGDAWAT SA MGA ORDINANSA UG SA MGA PAKIGSAAD SA TEMPLO Mahimo nimong pakantahon ang mga miyembro sa klase sa "More Holiness Give Me." Ipaambit ang imong pagpamatuod mahitungod sa mga panalangin sa pagdawat sa mga ordinansa sa templo ug sa kahi- gayonan sa paghimo og mga pakigsaad uban sa Langitnong Amahan. Pagdapit og tawo sa paghatag sa panapos nga pag-ampo. 25
5 "Ako mopadayag ngadto sa mga katawhan og pag- tulun-an human sa usa ka pagtulun- an, lagda human sa usa ka lagda, diyutay dinhi ug diyutay didto; ug bulahan kadto kin- sa mopatalinghug ngari sa akong mga lagda" (2 Nephi 28:30). 26 MAGKAT-ON GIKAN SA GINOO PINAAGI SA MGA SIMBOLO KATUYOAN Aron tabangan ang mga sakop sa klase nga makasabut ug makakita sa kaanindot sa paggamit og mga simbolo sulod sa templo. PAGPANGANDAM 1. Pagdala og bandira sa inyong nasud o litrato sa bandira sa inyong nasud. 2. Paghangyo og sakop sa klase sa paghatag og lakbit-saysay kon gi- unsa sa usa sa mga Igsoon pagtubag ang usa ka pangutana mahitu- ngod sa mga garment sa templo. Ang istorya makita sa mga pahina 20-21 ug sa 23 sa Pagpangandam sa Pagsulod sa Balaan nga Templo. Pahinumdum sa magtutudlo: Ang mga ordinansa ug mga pakigsaad sa templo mga sagrado, ug ang paghisgut bahin niini sumala sa sukaranan nga mga lagda limitado lang sulod sa templo. Busa, ang paghisgut-hisgot sa klase kinahanglang dili mogawas sa mga butang nga gihisgutan niini nga manwal. PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga sakop sa klase kon duna ba silay mga pangutana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan gawas sa templo. ANG MGA SIMBOLO MAHINUNGDANON SA ATONG INADLAW-ADLAW NGA KINABUHI Ipasabut nga ang mga simbolo kanunay nga gigamit sa atong inadlaw adlaw nga kinabuhi. Idrowing sa pisara ang mosunod o uban pang mga simbolo. Hangyoa ang mga sakop sa klase sa pagpasabut kon unsay kahulugan sa matag simbolo.
MAGKAT-ON GIKAN SA GINOO PINAAGI SA MGA SIMBOLO Ipakita sa klase ang bandira sa inyong nasud o litrato sa bandira ug hangyoa sila sa pagpasabut kon unsa ka mahinungdanon ang bandira alang kanila. Unsa pa may laing mga butang o ubang mga buhat nga nagpadayag og gugma sa yutang natawhan? (Awit, uniporme, panapton, adlaw nga walay trabaho, o selebrasyon.) Ipasabut nila nga mga simbolo kini nga nangahulugan o nagrepre- sentar sa gugma sa yutang natawhan. Unsa pa may ubang mga simbolo sa gugma ug respeto? (Gasa o singsing, halok o gakus, porma sa kasingkasing.) Ang mga simbolo makapadayag ba og susamang mensahe alang sa tanang tawo? Ngano man o nganong dili man? Nganong mogamit man ta og mga simbolo? Hatagi og higayon ang mga sakop sa klase sa paghisgut-hisgot. Mahimong mosugyot sila og mga ideya sama sa mosunod: 1. Ang mga simbolo makapahinumdom nato sa importante nga mga butang. 2. Ang mga simbolo makatudlo kanato og mga kamatuoran nga dili makita ug malisud sabton sa laing mga paagi. 3. Ang mga simbolo mahimong makapadayag sa mga pagbati. 4. Ang mga simbolo makatudlo og lainlain nga mga baruganan sumala sa atong personal nga kaandam sa pagkat-on. Ipasabut nga kon ang mga simbolo ibalikbalik sa pagpakita, mas makat-on ta sa pagsabut niini. SI JESUKRISTO UG ANG IYANG MGA PROPETA MIGAMIT OG MGA SIMBOLO Ipasabut nga ang Manluluwas kanunay nga migamit og mga simbolo sa panahon sa Iyang pagpanudlo Unsa may ubang mga hitabo diin ang Ginoo nagtudlo ginamit ang mga simbolo? Posible nga mohisgut ang mga sakop sa klase mahitungod sa nawala nga karnero (tan-awa sa Mateo 8:12-14); sa liso sa mostasa (tan-awa sa Mateo 13:31-32); o sa perlas nga labing bililhon (tan-awa sa Mateo 13:45-46). Ngano man kaha nga migamit man og simbolo ang Manluluwas sa Iyang pagtudlo? Hatagi og higayon ang mga sakop sa klase sa paghisgut-hisgot. Dayon rebyuha kining mosunod nga pamahayag: 27
LEKSYON 5 28 "Ang Ginoo sa Iyang Kaugalingon, ang Gamhanan nga Magtutudlo, diha sa Iyang kaugalingong pagpanudlo sa Iyang mga tinun-an kanu- nay nga nagtudlo ginamit ang mga sambingay, usa kini ka pamaagi sa pagtudlo diin pinaagi lamang sa pulong hatagan og simbolo ang mga butang nga malisud sabton sa laing pamaagi. Naghisgut Siya sa komon nga mga kasinatian nga gikutlo gikan sa kinabuhi sa Iyang mga tinun-an, ug naghisgut siya bahin sa mga himongaan ug mga manok, mga langgam, mga buwak, mga lobo, mga kahoy, mga kawa- tan, mga tulisan, sa pagsalup sa adlaw, sa adunahan ug sa kabus.... Naghisgut Siya bahin sa liso sa mustasa, bahin sa perlas. Gusto Niya nga motudlo sa Iyang mga tigpaminaw, busa Iyang gihisgutan ang yano nga mga butang pinaagi sa paghatag og simbolo niini. Walay usa niining mga butanga nga misteryoso og makalibog, ug kining tanan gipahayag pinaagi sa simbolo" (Pagpangandam sa Pagsulod sa Balaan nga Templo, 11). Ipasabut nga ang mga propeta ug mga apostoles sa kasagaran miga- mit og mga simbolo sa pagtudlo mahitungod ni Jesukristo ug sa Iyang maulaon nga sakripisyo. Ang Pag-ula ni Jesuskristo mao ang basihanan sa ebanghelyo ug sa tanang mga panalangin nga atong nadawat. Tungod niini ang kaluwasan nahimong posible. Busa, kasa- garan sa mga simbolo nga anaa sa mga kasulatan nagtudlo kanato mahitungod sa Manluluwas ug sa Iyang sakripisyo. Hangyoa ang mga sakop sa klase sa pagbasa sa Moises 6:63. Unsa mang mga butanga sa kalibutan ang nagpamatuod sa Manluluwas? Hangyoa ang mga sakop sa klase sa pagbasa sa Alma 13:16. Sa unsang paagi nga ang mga ordinansa sa priesthood nagpamatu- od sa Manluluwas? Ipasabut nga sa wala pa buhata sa Manluluwas ang Pag-ula, ang Iyang mga tawo sa pakigsaad nagsakripisyo og mga hayop isip sim- bolo sa Iyang maulaong sakripisyo (tan-awa sa Moises 5:4-8). Kadto nga tulumanon natapos uban sa kamatayon ug sa Pagkabanhaw sa Manluluwas. Karon ang Ginoo nagsugo kanato sa "paghalad og usa ka sakripisyo ngari [Kanako] nga usa ka masulub-on nga kasingka- sing ug usa ka mahinulsulon nga espiritu" (3 Nephi 9:20). Ug ang mga ordinansa sa priesthood nagpadayon aron sa pagtabang kanato sa paghinumdom sa maulaong sakripisyo sa Manluluwas. Si Elder Russell M. Nelson nagtudlo: Ang mahinungdanon kaayo nga mga ordinansa sa ebanghelyo nag- simbolo sa Pag-ula. Ang bunyag pinaagi sa pag-unlod nagsimbolo sa kamatayon, sa paglubong, ug sa Pagkabanhaw sa Manunubos. Ang
MAGKAT-ON GIKAN SA GINOO PINAAGI SA MGA SIMBOLO pagkalawat makapabag-o sa atong mga pakigsaad sa bunyag ug usab makapabag-o sa atong panumduman sa gisamadsamaran nga unod ug sa dugo sa Manluluwas nga Iyang giula alang kanato. Ang mga ordinansa sa templo nagsimbolo sa atong pagpakig-uli sa Ginoo ug mobugkos sa atong mga pamilya aron mahiusa sa kahangturan" (sa Conference Report, Okt. 1996, 47; o sa Ensign, Nob. 1996, 35). ANG MGA SIMBOLO MOTUDLO KANATO SA KAMATUORAN KON SENSITIBO KITA SA ESPIRITUHANON NGA PAAGI Ipasabut nga sa dinhi pa ang Manluluwas sa yuta, ang Iyang mga ti- nun-an nangutana Kaniya ngano nga ang Iyang pagtudlo gipaagi man sa pasumbingay. Ang mga Pasumbingay mao ang mga sugilanon nga nagtudlo og mahinungdanon nga mga kamatuoran, nga sa kasa- garan naggamit og pinulongan nga puno sa simbolo. Ipabasa sa mga sakop sa klase ang Mateo 13:10-12 aron mahibaloan kon unsay gitu- bag sa Manluluwas. Ngano man kaha nga migamit man og simbolo ang Manluluwas sa Iyang pagtudlo? Ipasabut nga ang kamatuoran ipadayag sa Ginoo ngadto niadtong andam na nga makasabut niini sa espirituhanong paagi. Kadtong mo- dawat sa kamatuoran nga adunay hugot nga pagtuo ug masinugta- non magpadayon sa pagdawat og dugang nga kamatuoran. Kadtong wala maandam sa espirituhanong paagi ug napakyas sa pagdawat sa kamatuoran o kaha midawat niini nga adunay pagduhaduha sa ilang kasingkasing sa hinayhinay mawad-an sa kamatuoran nga ila na un- tang gihuptan. Ang mga sugilanon nga adunay mga simbolo naghulagway sa kama- tuoran sa pamaagi nga kadtong andam sa espirituhanong paagi ma- kasabut sa kahulogan sa mga simbolo. Kadtong dili pa andam dili makasabut sa kahulugan. Ang ubang mga tawo panahon sa Manluluwas nakasabut sa mensahe sa Iyang pasumbingay, apan daghan ang wala makasabut. Mao giha- pon ang nahitabo karon. Nagkalainlain ang kalidad sa espirituha- nong panabut sa mga matarung nga mga miyembro sa Simbahan. Ipabasa sa mga sakop sa klase ang 2 Nephi 28:30 ug ang Doktrina ug mga Pakigsaad 42:49-50. Unsa may gitudlo niini nga mga kasulatan mahitungod sa pamaagi sa atong pagkat-on sa kamatuoran gikan sa Dios? Ipasabut nga posible natong makab-ot ang matang sa pagka-espiritu- hanon diin atong masabtan ang kahulugan sa mga simbolo nga giga- mit sa ebanghelyo, sa mga kasulatan, ug ilabi na gayud sa templo. 29
LEKSYON 5 "Ang tanan nga mga butang adunay ilang pagkasama, ug ang tanan nga mga butang gilalang ug gibuhat aron magpamatuod kanako, sa mga butang temporal, ug sa mga butang nga espirituhanon" (Moises 6:63). 30 ANG LABING SAGRADRO NGA TUGOB SA SIMBOLO NGA MGA PAGTULUN-AN MADAWAT SULOD SA TEMPLO Ipasabut nga ang labing sagradro nga mga pagtulun-an nga gipaagi sa mga simbolo madawat sulod sa templo. Kon ihulagway sa simbolo, ang mga pagtulun-an ug mga ritwal sa templo mohatud kanato sa usa ka tungason nga panaw paingon ngadto sa kinabuhing dayon, nga ang katapusan niini mao ang simbolo sa ganghaan paingon ngadto sa presinsya sa Dios. Ang mga karakter nga gipasundayag, ang palibut, ang sinina nga gisul-ob, ang mga timailhan nga gihatag, ug ang tanang mga panghitabo sa sulod sa templo adunay simbolo. Kon masabtan kini, makatabang kini sa matag tawo sa pag-ila sa kamatuoran ug sa espirituhanong pag-uswag. Ang ubang mga simbolo klaro kaayo, ug ang mga kahulugan dali ra kaayong masabtan. Ang templo mismo usa ka simbolo: "Kon nakakita na kamo sa usa sa mga templo panahon sa kagabhion, nga puno sa kahayag, nasayud mo nga maanindot kaayo kining tan-awon. Ang balay sa Ginoo, nga giputos sa kahayag, nagbarug nga nahimulag sa kangitngit, mahimong simbolo sa gahum ug sa inspirasyon sa ebanghelyo ni Jesukristo nga nagtindong isip kahayag sa kalibutan nga nag-anam og kaunlod sa espirituhanong kangitngit" (Pagpangandam sa Pagsulod sa Balaan nga Templo, 10). Ang sapot sa templo may simbolo usab. Sa higayon nga mosulod ki- ta sa templo, atong ilisan ang pang-adlaw adlaw nga sapot ngadto sa sapot sa templo, nga mao ang simbolo sa kaputli. Si Presidente James E. Faust miingon: "Ang unang pagtulun-an sa pagsimba sulod sa templo mao ang baru- ganan nga ang 'Dios walay pinalabi sa mga tawo'. [Mga Buhat 10:34.] Sulod sa balaan nga mga bongbong sa mga templo, wala hatagi og pagtagad ang posisyon, kadato, kahimtang, kaliwat, o edukasyon. Ang tanan magsul-ob og puti. Ang tanan makadawat sa samang panudlo. Ang tanan mohimo sa samang pakigsaad ug mga saad. Ang tanan makadawat sa samang hataas, mahangturong mga panalangin kon sila magpuyo nga angayang moangkon niini. Ang tanan parehas ra atuba- ngan sa ilang Tiglalang" (sa Conference Report, Abr. 1997, 23; o sa Ensign, Mayo 1997, 20). Ipasabut nga ang mga miyembro nga nakadawat sa mga ordinansa sa templo ug mihimog mga pakigsaad uban sa Dios magsul-ob og espis- yal nga sapot (pang-ilawom nga sapot) sa tibuok nilang kinabuhi. Basaha ang mosunod nga pamahayag: "Ang garment nagrepresentar og sagrado nga mga pakigsaad. Kini nagpasiugda sa tukma nga panapot ug mahimong panagang ug pro-
MAGKAT-ON GIKAN SA GINOO PINAAGI SA MGA SIMBOLO teksyon sa nagsul-ob niini.... Ang garment, nga nagtabon sa lawas, maoy dali kaayong makita nga pahinumdom sa [mga pakigsaad nga gihimo sulod sa templo]. Sa kadaghanang miyembro sa Simbahan ang garment nahimong panagang nga naghatag og proteksyon pana- hon sa mga tentasyon. Labaw sa tanang butang kini nagsimbolo sa atong pinakatulukibon nga pagtahud sa mga balaod sa Dios - lakip niini ang moral nga sumbanan" (Pagpangandam sa Pagsulod sa Balaan nga Templo, 20, 23). Tawaga ang gi-asayn nga sakop sa klase sa paghatag og minubo nga asoy kon giunsa sa usa sa mga Kaigsoonan paghulagway ang katuyoan sa garment sa templo (tan-awa sa Pagpangandam sa Pagsulod sa Balaan nga Templo, 20-21, 23). Ipasabut nga hapit tanang aspeto sa seremonyas sa templo adunay simbolo. Kini nagpasabut nga ang matag tawo kinahanglang mangan- dam kutob sa mahimo aron mahimong sensitibo sa espirituhanong paagi ngadto sa mga simbolo sa endowment sa templo. Unsa man kahay makapawagtang sa espirituhanong pagkasensitibo sa tawo sulod sa templo? Ang mga sakop sa klase mahimong mohisgut niining mosunod nga mga butang: 1. Tingali ang tawo dili takus. Ang tawo nga napakyas sa paghimo og sinsero nga paghinulsol ug wala mangandam sa iyang kaugalingon sa mapaubsanon ug mainampoong paagi alang sa pagsulod sa tem- plo makamatikud nga ang mga simbolo mawad-an sa kinabuhi ug nga ang mga kahulugan niini dili niya masabtan. 2. Tingali ang tawo walay igong pagtuo. Ang tawo nga walay hugot nga pagtuo ni Jesukristo ug sa seremonyas sa templo mahimong dili makadawat sa pagdasig nga nagagikan sa Espiritu Santo aron siya makasabut sa endowment sa templo. 3. Mahimong ang tawo naghunahuna lang pag-ayo sa unsay iyang nakita panahon sa seremonyas nga nataligam-an hinuon niya ang mahinungdanon kaayong mga pagtulon-an nga maoy gihulagway sa mga simbolo. Unsaon man nato pagpangandam aron mahimo kitang sensitibo sa espirituhanong mga butang sulod sa templo? PANAPOS Ipasabut nga kadtong moadto sa templo sa unang higayon makalaom nga makat-on sila og daghang bag-o nga mga butang ug mobati sa ga- hum sa Espiritu sa Ginoo. Awhaga ang mga sakop sa klase sa pag-an- 31
LEKSYON 5 32 dam sa ilang mga kaugalingon sa espirituhanong paagi alang sa ilang kasinatian sa templo. Pahinumdumi sila nga ang tanang ipasundayag didto dili masabut sa usa lang ka higayon. Kinahanglan gyud nga mo- balik sila sa templo kutob sa itugot sa panahon aron sila makapada- yon sa pagkat-on ug sa pagbag-o sa ilang espirituhanong mga pagbati. Pagdapit og tawo sa paghatag sa panapos nga pag-ampo.
6 "Ug kon ang akong mga katawhan motukod og usa ka balay ngari kanako sa ngalan sa Ginoo, ug dili motugot sa bisan unsa nga mahugaw nga butang nga mosu- lod ngadto niini, aron kini dili mahugawan, ang akong himaya mopahulay diha nini" (D&P 97:15). PAGPANGANDAM SA PAGSULOD SA BALAAN NGA TEMPLO KATUYOAN Aron maandam ang mga sakop sa klase nga magpakatakus sa pagsu- lod sa templo. PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga sakop sa klase kon duna ba silay mga pangutana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan gawas sa templo. ANG MATAG TAWO KINAHANGLANG MANGANDAM ALANG SA TEMPLO Ipasabut nga ang matag tawo mao gayud ang responsable sa paghimo sa mga lakang nga mohatud kanila ngadto sa hingpit nga mga pana- langin sa templo. Hisguti sa daklit ang mosunod nga lima ka mga ideya. Ang matag tawo mopresentar og usa ka pamaagi diin kita mamahimong andam sa pagsulod sa templo. Mahimo nimong ilista sa pisara ang matag usa niini samtang inyo kining hisgutan. 1. Ang matag tawo kinahanglang takus. Hangyoa ang mga sakop sa klase sa pagbasa sa Doktrina ug mga Pakigsaad 97:15-17. Unsa may gitudlo niini nga tudling diha ninyo mahitungod sa kamahinungdanon sa pagpakatakus sa panahon nga mosulod mo sa templo? Si Presidente Howard W. Hunter mihangyo kanato sa paghunahuna sa "mga kinaiya ug sa matarung nga mga pamatasan nga gusto sa Ginoo nga atong sundon diha sa panambag nga Iyang gihatag ngadto sa mga Santos sa Kirtland pinaagi ni Propeta Joseph Smith samtang sila nangandam sa pagtukod og templo." Kini nga tambag makita diha sa Doktrina ug mga Pakigsaad 88:119. Hangyoa ang mga miyembro sa klase sa pagbasa niini nga tudling. 33
LEKSYON 6 "Han-aya ninyo ang inyong mga kaugalingon; andama ang matag butang nga kina- hanglanon; ug pagtukod og usa ka balay, gani usa ka balay sa pag- ampo, usa ka balay sa pagpuasa, usa ka balay sa hugot nga pagtuo, usa ka balay sa pagtu- lun-an, usa ka balay himaya, usa ka balay sa kahusay, usa kabaly sa Dios" (D&P 88:119). 34 Hangyoa ang mga sakop sa klase sa paghunahuna mahitungod sa pa- ngutana nga gihatag ni Presidente Hunter: "Kini nga mga kinaiya ug mga pamatasan susama ba sa unsay gitinguha sa matag usa kanato?" ("The Great Symbol of Our Membership," Ensign, Okt. 1994, 2). 2. Ang matag tawo kinahanglang magmapainubsanon. Ang matag tawo kinahanglan nga mosulod sa templo sa mapaubsa- non nga kinaiya, nga adunay tinguha nga matudloan sa kahitas-an. Ngano nga mahinungdanon man kaayo ang pagpaubos diha sa atong pag-alagad ug pagkat-on sulod sa templo? Hangyoa ang mga sakop sa klase sa pagbasa sa Doktrina ug mga Pakigsaad 136:32-33. Unsa may gisulti niini nga tudling mahitungod sa kamahinungda- non sa pagpaubos? Unsaon man ninyo paggamit niini nga tambag sa inyong pagtambong sa templo sa unang higayon? 3. Ang matag tawo kinahanglang makasabut nga ang pagdawat sa mga ordinansa ug mga pakigsaad sa templo gikinahanglan alang sa pag-angkon og kinabuhing dayon. Si Presidente Harold B. Lee miingon: "Ang mga seremonyas sa tem- plo gituyo paghimo sa maalamon nga Langitnong Amahan kinsa mipadayag niini kanato niining ulahing mga adlaw isip usa ka giya ug proteksyon sa tibuok natong kinabuhi, aron nga kamo ug ako dili mapakyas sa pag-angkon sa kahimayaan didto sa celestial nga ging- harian diin ang Dios ug si Kristo nagpuyo" ("Enter a Holy Temple," Improvement Era, Hunyo 1967, 144). Si Presidente Joseph Fielding Smith miingon: "Kini nga mga panala- ngin naghatag kanato og kasigurohan nga makaangkon, pinaagi sa atong pagkamatinud-anon, sa perlas nga labing bililhon nga gitanyag sa Ginoo ngari kanato, kay mao kini ang pinakadagko nga mga panala- ngin nga atong madawat niining kinabuhia. Nindot na kaayo nga maka- simba ta, apan dili ninyo madawat ang kahimayaan gawas lang kon kamo mohimo og mga pakigsaad sulod sa balay sa Ginoo ug makada- wat sa mga yawe ug mga katungod nga ituga kaninyo niana nga dapit ug dili kini mahimong ihatag sa bisan asa nga dapit dinhi sa yuta" (Doctrines of Salvation, hinugpong Bruce R. McConkie, 3 ka mga bulo- men [1954-56], 2: 253). 4. Ang matag tawo kinahanglan nga makasabut sa importansya sa pagsul-ob sa garment sa templo. Ipasabut nga kadtong nakaapil sa seremonyas sa templo adunay ta- lagsaong kahigayonan sa pagsul-ob sa garment sa balaang pagkapari.
PAGPANGANDAM SA PAGSULOD SA BALAAN NGA TEMPLO Sa usa ka pamahayag alang sa Simbahan, ang Unang Kapangulohan miingon: "Ang mga miyembro sa Simbahan nga gisul-uban sa garment sa tem- plo mihimo og pakigsaad sa pagsul-ob niini sa tibuok nilang kinabuhi. Ang hubad mao nga kinahanglan kining isul-ob isip pang-ilawom nga sapot adlaw ug gabii.... "Ang labing mahinungdanong baruganan mao ang pagsul-ob sa gar- ment ug dili ang pagpangita og higayon sa paghubo niini.... Kon ang garment huboon,... kinahanglan isul-ob dayon kini pag-usab sa labing madaling panahon. "Ang mga baruganan sa tukma nga panamit ug sa tukma nga pagta- bon sa atong lawas giklaro pag-ayo diha sa pakigsaad ug kinahang- lan maoy sundon sa tanang matang sa atong panamit. Ang mga na-endowed nga mga miyembro sa Simbahan magsul-ob sa garment isip pahinumdom sa sagrado nga mga pakigsaad nga ilang gihimo uban sa Ginoo ug usab isip proteksyon batok sa mga pagtintal ug sa dautan. Kon giunsa kini pagsul-ob maoy paghulagway sa hilum nga kamatinud-anon sa pagsunod sa Manluluwas" (First Presidency letter, 10 Okt. 1988). 5. Ang matag tawo kinahanglang maandam alang sa personal ug sagrado nga pagsimba. Sulod sa templo, sa dili pa, sa panahon, ug sa pagkahuman sa mga seremonyas, adunay mga kahigayonan ang tawo sa pagpalandong ug sa pagpaduol sa Langitnong Amahan ug ni Jesukristo. Ang matag usa adunay giatubang nga mga pangutana nga nanginahanglan og tubag, mga kalisud nga nanginahanglan og kahupay, mga problema nga na- nginahanglan og kasulbaran. Daghan ang nagtan-aw sa templo isip usa ka dapit diin kita makapahilayo sa kalibutan ug makigsultihanay sa Langitnong Amahan. Daghan ang nakakaplag og mga tubag, kalinaw, ug kalipay sulod sa templo. Si Presidente Ezra Taft Benson miingon: "Ang mga templo mga dapit sa personal nga pagpadayag. Sa mga panahon nga mabug-atan ko sa problema o sa kalisdanan, moadto ko sa Balay sa Ginoo uban sa pag- ampo sulod sa akong kasingkasing nga makaplagan nako ang mga tubag. Kini nga mga tubag miabut kanako sa klaro kaayo ug dili gayud sayop nga pamaagi" ("What I Hope You Will Teach Your Children about the Temple," Ensign, Ago. 1985,8). Ipasabut nga sulod sa templo, mahimo kitang mosumiter sa mga ngalan niadtong mga tawo nga adunay espesyal nga mga pangina- hanglan aron kadtong anaa sa templo magkahiusa sa ilang pagtuo ug pag-ampo alang niining mga tawhana. 35
LEKSYON 6 36 ESPESYAL NGA MGA PAGPANGANDAM ALANG SA UNANG PAGBISITA SA TEMPLO Ang mosunod nga impormasyon makatabang sa matag tawo sa pag- himo sa tanang gikinahanglan nga pagpangandam alang sa unang pagbisita ug sa pagsiguro nga kining pagbisita makabayaw. Hisguti uban sa mga sakop sa klase ang mga kasayuran nga makatabang sa ilang mga sitwasyon. 1. Rekomend sa Templo. Pag-angkon og rekomend sa templo. Siguroha nga madala ninyo ang inyong rekomend ngadto sa templo, kay kadto lamang nga adunay balido nga rekomend maoy makasulod. Samtang kamo magpuyo nga takus, ang rekomend motugot ninyo sa pagsulod sa templo sa Simbahan bisan kanus-a ninyo gusto sa sunod nga duha ka tuig. Aron marenyu ang inyong rekomend sa templo, kinahanglan mo nga mainterbyu sa usa ka sakop sa bishopric o presidency sa branch ug sa usa ka sakop sa presidency sa stake o sa presidente sa misyon. 2. Pagplano ug Pagtakda og Petsa sa Pagbisita. Sa dili pa kamo moadto sa templo aron sa pagdawat sa endowment o sa ordinansa sa sea- ling, panawag sa templo aron itakda ang petsa. Pangutana kon kanus-a ka kinahanglan nga moabut sa templo, hangtud kanus-a ka plano nga moistar, ug unsay imong kinahanglan dad-on. 3. Mga Plano sa Pagbiyahe. Kon layo ang inyong gipuy-an gikan sa templo, kinahanglan inyong atimanon kining mosunod: Andama daan ang kasakyan, asa moistar, ug asa mokaon. Mas maayo kon mobiyahe mo kauban sa grupo kon mahimo. Kon gikinahanglan, atimana daan ang pagpailis sa inyong kwarta sa kwarta nga gigamit sa nasud diin anaa ang templo. Pagdala og igo nga pundo alang sa tanan nga mga galastohanan. Tingali kinahanglan mong mopalit og dugang nga garment, moabang og saput sa templo, ug mobayad sa inyong istaran ug sakyanan. (Hinumdumi nga kadaghanan sa mga templo walay paabangan nga mga sapot. Ang Unang Kapangulohan nag-awhag sa mga sakop sa pagpalit sa ilang kaugalingon nga sapot sa templo.) 4. Sinina. Planoha daan nga ang inyong isul-ob sama sa inyong isul-ob matag Domingo. 5. Mga Abay. Ang tanan nga mosulod sa templo sa unang higayon kinahanglan nga adunay abay. Mahimong kaliwat o higala nga sama ang sekso kinsa nakasulod na sa templo, o usa sa mga tig- abag sa templo makahimo niini. Ang mga tig-abag sa templo modalit og mahigalaon nga tabang sa tanang higayon.
"Ang mga sere- monyas sa templo giplano nang daan sa maalamon nga Langitnong Amahan . . aron nga kamo ug ako dili unta mapakyas sa pag-angkon sa kahimayaan didto sa celestial nga gingharian" (Presidente Harold B. Lee). PAGPANGANDAM SA PAGSULOD SA BALAAN NGA TEMPLO 6. Buhat sa Pag-seal. Kon nagplano mo og sealing alang sa inyong na- ngamatay na nga mga kaliwatan, kinahanglan dad-on ninyo sa tem- plo ang kompleto nga mga rekord sa pundok sa banay. Kon kamo ug ang inyong kapikas magpa-seal o kon inyong ipa-seal ang inyong mga anak kaninyo, kinahanglang dad-on ninyo ang family group record. Kon magpakasal mo, kinahanglan magdala mo og balido nga lisensya sa kaminyoon. Basaha pag-ayo ang Member's Guide to Temple and Family History Work (34697) alang sa dugang ug detalyado nga kasayuran mahitungod sa pagpahigayon og mga ordinansa alang sa mga buhi ug sa mga patay. Mahimo usab ninyong kontakon ang tighimo sa record sa templo nga inyong bisitahan. 7. Pag-atiman sa mga Anak. Kon mouban ang mga bata sa templo alang sa seremonyas sa sealing, atimanon sila didto sa sentro sa mga bata hangtud moabut ang panahon nga kinahanglan na nga makig-uban ninyo sulod sa lawak alang sa sealing. Adunay puti nga mga sinina alang sa seremonyas nga ipagamit sa mga bata. Human makompleto ang seremonyas sa sealing, ibalik sila ngadto sa sentro aron maghulat ninyo. Walay ipahigayon nga pag-atiman sa mga bata nga walay labut sa sealing sa templo. 8. Mga Garment sa Templo. Kinahanglan magpalit mo og usa o duha ka parisan sa garment sa templo una mo mosulod sa templo. Ayaw kini isul-ob sa dili pa kamo mosulod sa templo. Human ninyo ma- dawat ang endowment ug nakasiguro na kon unsay hustong gidak- on ug klase sa panapton, mahimo na kamong mopalit og dugang nga parisan sa mga garment. Dunay uban nga ila unang labhan ang unang parisan sa garment aron masiguro nga hamugaway kini una pa sila mopalit og dugang nga parisan. Ang ubang mga gar- ment gigama sa Simbahan ug mahimong paliton pinaagi sa Sentro sa Pag-apud-apod sa Simbahan. 9. Saput sa Templo. Ang Unang Kapangulohan nag-awhag sa mga mi- yembro sa pagpalit sa ilang kaugalingong mga sapot sa templo. Sa ubang mga templo mahimong maabangan ang saput sa templo sa gamay nga kantidad, apan mas maayo gyud nga ang mga miyem- bro adunay ilang kaugalingon nga sapot sa templo. Ang bishop o branch president makahatag og impormasyon kon asa mapalit kini nga sapot. Ang mga sister mahimong mosul-ob sa ilang sinina sa kasal alang sa ilang kaminyoon sa templo, apan ang mga sinina kinahanglan nga puti, taas og bukton, kasarangan ang tabas og panapton, walay magsaguyod, ug walay sobra nga adorno. 37
LEKSYON 6 38 PANAPOS Ipaambit ang imong pagpamatuod mahitungod sa kabalaan sa buhat sa templo. Ipahayag ang imong kalipay sa pagkakita sa mga sakop sa klase nga nangandam sa pagsulod sa templo. Pagdapit og tawo sa paghatag sa panapos nga pag-ampo. Human niini nga leksyon, ang mga sakop sa klase ug ang magtutudlo kinahanglan nga magkuyog sa pagtambong sa templo kon mahimo.
7 "Kay tan-awa, Ako midawat niini nga balay, ug ang akong ngalan maania dinhi; ug Ako magpakita sa akong kaugalingon ngadto sa akong mga katawhan diha sa kalooy dinhi niini nga balay" (D&P 110:7). PAGPADAYON SA PAGTAGAMTAM SA MGA PANALANGIN SA PAGSULOD SA TEMPLO KATUYOAN Aron ma-follow-up ang unang pagbisita sa mga miyembro sa klase sa templo ug aron tabangan sila nga kanunay nga malipay sa pagsulod sa templo sa tibuok nilang kinabuhi. PAGPANGANDAM 1. Pangandam sa paghimo niini nga leksyon nga maoy panahon sa pagbinayloay sa hunahuna. Kadaghanan sa mga sakop sa klase ganahan nga mohisgut bahin sa una nilang pagbisita sa templo. 2. Paghangyo og sakop sa klase nga mangandam sa pagbasa sa Doktrina ug mga Pakigsaad 110:1-10 ug sa pagpaambit sa iyang pagbati mahitungod niini. 3. Paghangyo og sakop sa klase sa paghatag og minubo nga impor- masyon mahitungod ni Elijah nga mabasa diha sa Pagpangandam sa Pagsulod sa Balaan nga Templo, mga pahina 23-24. 4. Pangandami ang pagtubag sa mga pangutana nga miabut sa ilang hunahuna panahon sa ilang unang pagbisita sa templo, apan ayaw hisguti ang mga kasayuran nga angay lang hisgutan sulod sa tem- plo. Kon may pangutana man nga sama niini, awhaga ang matag usa sa pagplano og dugang nga mga pagbisita sa templo. PAGPRESENTAR SA LEKSYON Pagdapit og tawo sa paghatag sa pangbukas nga pag-ampo. Pangutan-a ang mga sakop sa klase kon duna ba silay mga pangutana. Gahini og panahon ang pagtubag sa tanang pangutana sa labing maayo nimong mahimo ug sumala sa paggiya sa Espiritu sa Ginoo. Hinumdumi nga ang ubang mga aspeto bahin sa buluhaton sa templo kinahanglang dili mahisgutan sa gawas sa templo. ANG PAGPALUNGTAD OG KADASIG SA PAG-ALAGAD SA TEMPLO Unsay inyong gibati samtang didto mo sa templo? Ipasabut nga ang pag-alagad sa templo modala og walay hunong nga mga panalangin sa kinabuhi niadtong kanunay nga mosulod sa templo. Sultihi ang mga sakop sa klase nga samtang presko pa 39
LEKSYON 7 40 sa ilang hunahuna ang ilang kasinatian sa templo mas maayo nga ilang isulat sa journal ang ilang mga pagbati. Unsa may inyong mahimo aron magpadayon ang inyong kadasig sa pag-alagad sa templo sa tibuok ninyo nga kinabuhi? Isulat sa pisara ang mga ideya sa mga sakop sa klase. Mahimo usab nimong ipresentar ang mosunod nga mga ideya: 1. Mamalandong sa kasinatian sa templo matag adlaw. Ipasabut nga ang ubang tawo adunay mas daghang kahigayunan sa pagbisita sa templo ikompara sa uban. Apan kon nakaadto na ta sa templo ug mibati sa Espiritu didto, kinahanglan atong pahimuslan ang tanang kahigayunan matag adlaw sa pagpalandong sa mga seremonyas sa templo ug hunahunaon ang mga pakigsaad nga atong gihimo. Ang paghimo niini makadasig kanato matag adlaw sa paghunahuna og paghimo sa atong mga buluhaton sa matarung nga paagi. Dili nato mahinumduman ang tanan bahin sa templo, apan ato gyud nga paningkamutan nga daghan ta og mahinumduman kada human nato og tambong. Kinahanglan usab nga tun-an nato ang mga kasulatan ug ang mga pulong sa mga propeta mahitungod sa templo. Ang uban niini natudlo niini nga kurso. Mahimo kang mohangyo og usa ka sakop sa klase sa paghatag og mubo nga pagpasabut mahitungod sa mosunod nga pamahayag, nga makita sa pahina 11 sa Pagpangandam sa Pagsulod sa Balaan nga Templo. "Ang tulumanon sa templo dili hingpit nga masabtan sa unang hi- gayon. Dili tanan masabtan dayon mahitungod niini. Pagsige lang mog balikbalik. Balik aron makakat-on. Ang mga butang nga naka- hasul ninyo o mga butang nga nakapalibog ninyo o mga butang nga misteryoso para mahibaloan ra ninyo.... "Kon duna moy kahigayunan sa pagtambong og sesyon sa endow- ment sa templo o sa pagsaksi og sealing, palandongi ang tulukibon nga kahulogan sa mga butang nga gihimo sa inyong atubangan. Ug sa mosunod nga mga adlaw human sa inyong pagbisita hunahunaa kanunay kining mga butanga; hunahunaa kini sa mahilum ug mai- nampoon nga paagi ug mamatikdan ninyo nga ang inyong kahibalo magkadugang. Usa sa labing dakong importansya sa kasinatian sa templo mao nga kini naghulagway sa halapad, kinatibuk-ang talan-awon sa mga katu- yoan sa Dios bahin niining kalibutana. Kon kita nakasulod sa templo (ug makabalik ug makabag-o sa atong panumduman) ang mga hitabo sa kinabuhi mahiluna ra sa insaktong dapit. Atong malantaw ang atong kaugalingon kon hain na kitang dapita, ug dali na kaayo kitang makabantay kon masaag ta gikan sa husto nga dalan.
PAGPADAYON SA PAGTAGAMTAM SA MGA PANALANGIN SA PAGSULOD SA TEMPLO 2. Hinumdumi nga ang pinakamahinungdanong tumong sa atong pagsimba sa templo mao ang Manluluwas, nga si Jesukristo. Ang mga kasulatan nagtudlo nga ang importante nga rason sa pagtu- kod og mga templo mao nga "ang Anak sa Tawo adunay usa ka dapit sa pagpakita sa iyang kaugalingon ngadto sa iyang mga katawhan" (D&P 109:5). Ang mga simbolo ug mga ritwal sa templo makatabang nato sa pagpunting sa atong atensyon ngadto sa Manluluwas. Ipasabut nga ang Manluluwas wala magpakita sa Iyang Kaugalingon didto sa Templo sa Kirtland. Nagpakita Siya ngadto ni Joseph Smith ug ni Oliver Cowdery aron dawaton ang templo isip Iyang balay. Kini nga pagbisita gitala diha sa Doktrina ug mga Pakigsaad 110:1-10. Ipabasa sa imong gi-asaynan nga sakop sa klase ang komentaryo bahin niini nga tudling. Unsa nga mga panalangin ang gisaad sa Manluluwas niadtong nagtukod ug motambong sa templo? SULOD SA TEMPLO, ANG MGA PAMILYA BUGKUSON ALANG SA KAHANGTURAN Hangyoa ang mga sakop sa klase sa pagbasa sa Malaquias 4:5-6. Hangyoa ang gi-asayn nga sakop sa klase sa paghatag og minubo nga impormasyon mahitungod ni Elijah nga mabasa diha sa Pagpangandam sa Pagsulod sa Balaan nga Templo, pahina 23-24. Ipasabut nga si Elijah mibalik ug mipahiuli sa mga yawe sa priesthood aron ang mga pamilya mahatagan og kahigayunan nga ma-sealed sulod sa mga templo alang sa kahangturan. Iparebyu sa mga sakop sa klase ang Doktrina ug mga Pakigsaad 110:13-16. Dayon paghangyo og sakop sa klase sa pagbasa sa mosunod nga pamahayag, nga makita sa pahina 28 sa Pagpangandam sa Pagsulod sa Balaan nga Templo: "Gikan gayud niadtong adlawa, Abril 3, 1836, ang mga kasingkasing sa mga anak mibalik ngadto sa ilang mga amahan. Human niadto ang mga ordinansa dili na temporaryo, apan malungtaron na. Ang gahum sa pag-seal gihatag kanato. Walay laing katungod nga makala- baw sa kabililhon niini. Kana nga gahum naghatag og kahulogan ug tungod niana ang tanang mga ordinansa alang sa mga buhi ug sa mga patay nga gipahigayon pinaagi sa saktong awtoridad magpabilin nga adunay gahum hangtud sa kahangturan. Gihulagway sa Manluluwas ang gahum sa pag-seal dihang namulong Siya ngadto sa Iyang Apostol nga si Pedro, nga natala sa Mateo 16:19. Ipabasa sa mga sakop sa klase kini nga bersikulo. 41
LEKSYON 7 42 Ipasabut nga ang mao gihapon nga mga yawe gihuptan karon sa propeta ug Presidente sa Simbahan. Kanang sagrado nga gahum sa pag-seal ania sa Simbahan karon. Walay laing butang nga gipasi- dunggan sa balaan nga pagpamalandong niadtong mga tawo nga nakasabut sa dakong kahulugan niini nga katungod. Walay laing butang nga gihuptan gayud pag-ayo. Dili kaayo daghan ang mga lalaki nga naghupot niining gahum sa pag-seal dinhi sa ibabaw sa yuta sa bisan kanus-ang panahon - sa matag templo adunay mga igsoon nga naghupot niining gahum sa pag-seal. Walay tawo nga makahupot niini gawas kon kini ihatag kaniya sa propeta, mana- lagna, ug tigpadayag ug Presidente sa Simbahan ni Jesukristo sa mga Santos sa Ulahing mga Adlaw o gikan sa tawo nga iyang giha- tagan og katungod sa paghatag niini ngadto sa uban" (Pagpangandam sa Pagsulod sa Balaan nga Templo, 34). Ipasabut nga ang ordinansa sa pag-seal naglakip sa pag-seal sa bana ug asawa ngadto sa usag usa ug pag-seal sa mga ginikanan ngadto sa ilang mga anak. Kon ang mga ginikanan ma-sealed sa templo, ang ilang umaabot nga mga anak matawo diha sa pakigsaad sumala sa sealing sa ilang mga ginikanan ug dili na kinahanglan nga ma-sealed sa ilang mga ginikanan. Sa inyong hunahuna unsa kahay epekto sa pagpa-seal sa templo sa inadlaw-adlaw nga panghunahuna ug sa panglihoklihok sa usa ka pamilya. Sa inyong hunahuna unsa man kahay mga panalangin nga moabut sa pamilya tungod sa ilang pagpa-seal sa templo? Si Presidente Gordon B. Hinckley, miingon: "Duna bay lalaki nga ti- nud-anay nga nahigugma sa usa ka babaye, o babaye nga tinud-anay nga nahigugma sa usa ka lalaki, kinsa wala mag-ampo nga ang ilang relasyon magpadayon unta lapas pa sa lubnganan? Aduna bay anak nga gilubong sa mga ginikanan nga wala mangita og kasigurohan nga ang ilang minahal sa kinabuhi maila pag-usab sa laing kalibutan? Ang tawo ba nga nagtuo sa kinabuhing dayon mahimong magduha- duha nga ang Dios sa langit motugyan ngadto sa iyang mga anak nianang labing bililhon nga hiyas sa kinabuhi, ang gugma nga maka- kaplag lamang sa labing makahuluganon nga pagbati diha sa relas- yon sa pamilya? Dili, ang rason mopatigbabaw nga ang relasyon sa pamilya magpadayon human sa kamatayon. Ang tawhanong kasing- kasing nangandoy niini, ug ang Dios sa langit nagpadayag og paagi aron nga kini mahitabo gayud. Ang sagrado nga mga ordinansa sa balay sa Ginoo nagpahigayon niini" ("Why These Temples?" Temples of the Church of Jesus Christ of Latter-Day Saints [1988], 4).
"Kini nga buhat para sa uban nga gipahigayon sulod sa atong mga tem- plo kinahanglan nga buhaton sa susama gayud nga debosyon ug sakripisyo nga gipakita sa kinabuhi sa Magtutudlo" (Presidente Thomas S. Monson). PAGPADAYON SA PAGTAGAMTAM SA MGA PANALANGIN SA PAGSULOD SA TEMPLO ANG MGA TEMPLO NAGHATAG KANATO OG KAHIGAYUNAN SA PAG-ALAGAD NIADTONG NANGAMATAY NA Ipabasa sa mga sakop sa klase ang Abdias 1:21. Ang Propeta Joseph Smith mipasabut kon sa unsang paagi nga ang mga miyembro sa Simbahan mahimong mga manluluwas sa Bukid sa Zion. "Apan unsaon man sa [mga Santos] nga mamahimong mga manlu- luwas sa Bukid sa Zion? Pinaagi sa pagtukod sa ilang mga templo, paghimo og mga bunyaganan, ug magpadayon ug modawat sa ilang mga ordinansa, mga bunyag, pagkompirma, paghugas, pagdihog, mga ordinasyon ug mga gahum sa pag-seal diha sa ilang mga ulo, alang sa ilang mga kaliwatan nga nangamatay na, ug tubson sila aron sila mobangon sa unang pagkabanhaw ug makadawat sa kina- tas-ang himaya ngadto sa mga trono sa himaya uban kanila; ug ania dinhi ang kadina nga mobugkos sa mga kasingkasing sa mga ama- han ngadto sa ilang mga anak, ug sa mga anak ngadto sa ilang mga amahan, nga maoy mohatag og katumanan sa misyon ni Elijah" (History of the Church, 6:184). Ipasabut nga isip kabahin sa Iyang plano sa kaluwasan, ang Langitnong Amahan nag-andam og paagi alang niadtong nangama- tay nga wala makadawat sa makaluwas nga mga ordinansa sa ebang- helyo aron sila makadawat niini nga mga ordinansa. Ang mga tawo sa kalibutan sa mga espiritu adunay kahigayunan nga makadungog sa ebanghelyo. Mahimo nila kining dawaton didto, apan dili sila makahimo sa pagdawat sa mga ordinansa sa ebanghelyo kon sila lang. Ang Ginoo nagsugo kanato sa paghimo niini nga mga ordinan- sa alang kanila sulod sa balaan nga mga templo. Kinahanglan kitang mohimo og espesyal nga mga paghago sa pagbuhat sa buluhaton sa family history aron makadawat kita sa mga ordinansa alang sa atong kaugalingong mga katigulangan. Ang mga ordinansa alang sa mga patay nga himoon sulod sa mga templo naglakip sa mga bunyag, pagkompirma, pag-ordinar ngadto sa priesthood, mga endowment, ug mga sealing sa bana ngadto sa asawa ug sa mga ginikanan ngadto sa mga anak. Kinahanglan mobalik kita sa templo kutob sa itugot sa kahigayunan aron kita makaalagad niadtong nangamatay pinaagi sa paghimo sa mga ordinansa alang kanila. Atong mapanalanginan ang mga kinabuhi niadtong atong gialagaran ug ato usab nga mapanalanginan ang atong mga kinabuhi. Ang impormasyon kon unsaon sa paghimo sa buluha- ton sa family history ug sa pagpahigayon sa mga ordinansa alang sa atong mga kaliwatan mabasa diha sa A Member's Guide to Temple and Family History Work (34697). 43
LEKSYON 7 44 Si Presidente Thomas S. Monson miingon: Ang pagtamud sa endowment sa templo ug sa mga ordinansa sa seal- ing makatabang sa pamilya nga magkasuod ug ang matag sakop sa pamilya makabaton og tinguha sa pagdala niini nga mga panalangin ngadto sa mga minahal sa kinabuhi nga mipanaw na.... "Kini nga buhat para sa uban nga gipahigayon sulod sa atong mga templo kinahanglan nga buhaton sa susama gayud nga debosyon ug sakripisyo nga gipakita sa kinabuhi sa Magtutudlo. Kon mahinumdom ta niya, mas dali na lang nato ang pagbuhat sa atong tagsatagsa ka ka- tungdanan niining mahinungdanon kaayo nga buhat. Matag higayon nga maglantaw kita sa usa niining balaan nga mga balay, hinaut unta nga mapahinumduman ta sa mahangturong mga kahigayunan nga anaa sulod niini, dili lamang para sa atong mga kaugalingon, apan alang sa atong mga patay" (Pathways to Perfection [1973], 206-7). PANAPOS Ipasabut pag-ayo nga ang pagtambong sa templo makahatag kanato og kahigayunan sa pag-alagad sa uban ug sa pagpadayon sa pag-ang- kon og dugang espirituhanong kahibalo. Ipaambit ang mosunod nga pamahayag: "Walay laing buhat nga mas nakahatag og proteksyon niini nga Simbahan kay sa buhat sa templo ug sa pagsiksik sa mga kaliwatan nga nagsuporta niini. Walay laing buhat nga mas makalimpyo sa espiritu. Walay laing buhat nga atong gihimo nga makahatag kanato og dugang nga gahum. Walay laing buhat nga nanginahanglan og mas taas nga sumbanan sa katarung.... Kon dawaton nato ang pagpadayag mahitungod sa mga buhat sa or- dinansa sa templo, kon atong dawaton ang mga pakigsaad sa walay pagduhaduha o pagmahay, panalipdan kita sa Ginoo. Makadawat ki- ta og inspirasyon nga igong ikasugakod sa mga hagit sa kinabuhi.... Busa sulod kamo sa templo - dali sulod ug pangayoa ang inyong mga panalangin. Sagrado kini nga buhat" (Pagpangandam sa Pagsulod sa Balaan nga Templo, 37). Taposa ang leksyon pinaagi sa pagbinayloay sa mga pagpamatuod. Awhaga ang mga sakop sa klase sa pagbalikbalik kanunay sa templo aron sila matudloan sa Espiritu sa Ginoo. Mahimo nimong ipahibalo sa mga sakop sa klase nga mahimo silang makakuha og kopya sa video sa Bukid sa Ginoo (53300) gikan sa mga sentro sa pag-apud-apod sa Simbahan aron ilang ikapasalida sa balay. Kining 73 ka minutos nga pasundayag nag-asoy sa sugilanon sa pagtukod sa Templo sa Salt Lake. Pagdapit og tawo sa paghatag sa panapos nga pag-ampo.